Source: http://doczz.net/doc/6886730/poslovanje-in-izterjava-v-eu---gospodarska-zbornica-slove.
Timestamp: 2020-05-31 13:27:42+00:00

Document:
Poslovanje in izterjava v EU - Gospodarska zbornica Slovenije
Igor Knez (redaktor)
Nejc Lahne
Andrejka Kos
Matic Tesla
dr. Rado Race
Poslovanje in izterjava v EU
Upravljanje terjatev malih in srednjih podjetij
pri poslovanju v EU
Upravljanje terjatev malih in srednjih podjetij pri poslovanju v EU
Redaktor: Igor Knez
Avtorji: Igor Knez, Klara Stanič, Robert Geisler, Nina Globočnik, Nejc Lahne,
Marko Djinović, Metka Penko Natlačen, Andreja Kos, Matic Tesla,
dr. Maria Škof, dr. Rado Race, Thomas Gürke
Lektorirala: Urška Stani
Prevod prispevka z naslovom Uveljavljanje terjatev v Nemčiji: Urška Korošec
Oblikovanje in postavitev: Samo Grčman, GZS
Tisk: Present d.o.o., Ljubljana
Izdajatelj in založnik: Gospodarska zbornica Slovenije,
Naklada: 800 izvodov, prvi natis
347.476(4)
658.14/.17(4)
POSLOVANJE in izterjava v EU : upravljanje terjatev malih in srednjih podjetij
pri poslovanju EU : priročnik za prakso / Igor Knez ... [et al.]. - 1. natis. Ljubljana : Gospodarska zbornica Slovenije, 2012
ISBN 978-961-6666-65-7
1. Knez, Igor, 1981262067200
Priročnik je izdan v okviru projekta »Upravljanje terjatev malih in srednjih podjetij
pri poslovanju v EU«, ki ga sofinancira Evropska unija. Gospodarska zbornica
Slovenije je v celoti odgovorna za vsebino priročnika. Evropska komisija ne
odgovarja za vsebino priročnika in informacije vsebovane v priročniku.
1. UVOD V POSLOVANJE IN IZTERJAVO V EVROPSKI UNIJI
Igor Knez. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 5
2. UPRAVLJANJE TERJATEV
Klara Stanič . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 7
3. ZAVAROVANJE OBVEZNOSTI PO VZORU SLOVENSKEGA PRAVA
Robert Geisler . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 13
4. IZPODBIJANJE DOLŽNIKOVIH PRAVNIH DEJANJ
Nina Globočnik. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 26
5. POGODBENA VARNOST
Izbira merodajnega prava in jurisdikcije pomembno vprašanje
mednarodnih gospodarskih pogodb
Nejc Lahne . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 30
6. ARBITRAŽA KOT POSLOVNI MODEL REŠEVANJA GOSPODARSKIH SPOROV
Marko Djinović. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 35
7. MEDIACIJA LAHKO PRETVORI NAŠE POSLOVNO RAZMERJE IZ POSLOVNEGA
RIZIKA V POSLOVNO PRILOŽNOST
Metka Penko Natlačen .. . . . . . . . . . . . . . . . . . . . . . . . . . . . . . . . . . . . . . . . . . . . 39
8. PRAVNA PODLAGA IN POSTOPKI IZVRŠBE V EVROPSKI UNIJI
Andrejka Kos . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 43
9. NADNACIONALNA POSTOPKA ZA ČEZMEJNO IZTERJAVO TERJATEV
Matic Tesla . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 49
10.UVELJAVLJANJE TERJATEV V AVSTRIJI
dr. MARIA ŠKOF . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 54
11. UVELJAVLJANJE TERJATEV V ITALIJI
dr. Rado Race. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 58
12.UVELJAVLJANJE TERJATEV V NEMČIJI
Thomas Gürke . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 60
je direktor Zakonodajno - pravne službe GZS in Vodja projekta »Upravljanje
terjatev malih in srednjih podjetij pri poslovanju v EU«.
Ukvarja se s svetovanjem strankam na področju gospodarskega, pogodbenega in izvršilnega prava in redno predava na teme s teh področij. Vključen
je v strokovne delovne skupine za pripravo zakonodaje, smernic in strategij
na ravni države s teh področij. Prav tako je vključen v pripravo strokovnih
podlag sektorske zakonodaje, tudi s področja varnosti in zdravja pri delu. Je
član nacionalne mreže EU OSHA.
1. UVOD V POSLOVANJE IN IZTERJAVO
Mala in srednja podjetja so hrbtenica tržnega gospodarstva in v veliki meri prispevajo h gospodarskemu in k družbenemu razvoju države, regije ali lokalne skupnosti. Zaradi vpetosti v najožje družbene vezi so hkrati nosilci socialne klime in
blaginje. Mala in srednja podjetja znajo s svojim vpogledom v mikrookolje, v okviru
katerega primarno delujejo, zadovoljiti in najti odgovore na potrebe svojega okolja,
s tem pa pomembno soprispevajo k razvoju ter kakovosti storitev in blaga.
Pa vendar so prav zaradi svoje »velikosti« večkrat spregledana, podvržena moči in
vplivu velikih podjetij ter izkoriščena in ožigosana kot sprejemljive izgube v boju za
Poslovanje v »ožjem okolju« je lahko v določenih primerih bistvena konkurenčna prednost, tudi pred velikimi igralci na trgu. Dva izmed temeljnih ciljev večine
poslovnih subjektov, ne glede na velikost, sta rast in širitev poslovne mreže.
Priložnosti v tako majhni deželi, kot je Slovenija, pa so omejene. Iskanje novih trgov
in ustvarjanje novih poslovnih vezi je lahko ključnega pomena pri gradnji novih
priložnosti. Prav spodbujanju malega podjetništva in prepoznavanju potenciala pri
kreiranju novih vzorcev poslovanja pa dajejo vedno večji poudarek tudi Evropska
unija in države članice.
V okviru Evropske komisije se je v letu 2012 pojavila težnja po izboljšanju čezmejnega poslovanja in odstranjevanju pravnih in poslovnih ovir, ki so v preteklosti preprečevale vstop malih in srednjih podjetij na enotni trg EU. Predvsem nepoznavanje
pravnih in ekonomskih posebnosti držav EU in načina poslovanja podjetij iz teh
držav predstavlja največje ovire za mala in srednja podjetja pri vstopu na tuje trge,
dodatna ovira pa je tudi negotovost izterjave zapadlih obveznosti tujih poslovnih
Na Gospodarski zbornici Slovenije smo prepoznali potrebo po večji »mobilnosti«,
večji prepoznavnosti in predvsem željo po večji pravni varnosti in minimiziranju
poslovnih rizikov. Pod naslovom projekta Upravljanje terjatev malih in srednjih
podjetij pri poslovanju v EU se tako skriva ideja po funkcionalni medsebojni izmenjavi izkušenj in informacij iz pravne, še posebej pa poslovne prakse.
• spodbuditi poslovno sodelovanje malih in srednjih podjetij na trgih EU;
• informirati mala in srednja podjetja o možnostih za zagotovitev pravne varnosti;
• omogočiti seznanitev s postopki izterjave, za boljše poplačilo terjatev malih
in srednjih podjetij;
• spremljati spremembe na področju upravljanja terjatev;
• združiti izkušnje in znanje podjetij ter strokovnjakov o praksi poslovanja v
Mala in srednja podjetja sledijo različnim ciljem in željam. Eden izmed njih je tudi
odločitev za sodelovanje s poslovnimi partnerji v tujini. To ne zahteva samo dobre
ideje, inovativnega produkta ali ugodne ponudbe. Še bolj kot to sta pomembni
pravna varnost ter izbira dobrega in zanesljivega poslovnega partnerja. Zato je
predvsem pomembno, da prave informacije, s pravimi poudarki, pridejo v tista podjetja, ki so v želji po izpolnitvi tega cilja pripravljena prestopiti (navidezne) meje.
Poslovanje in izterjava v EU Upravljanje terjatev malih in srednjih podjetij pri poslovanju v EU
Klara Stanič,
je direktorica Coface Slovenija.
Coface Slovenija z 20 letno tradicijo je slovenska podružnica globalne bonitetne hiše COFACE. Bonitetna poročila Coface Slovenije uporabljajo največje
svetovne zavarovalnice za zavarovanje terjatev ter precejšnje število tujih in
domačih podjetjih. Bonitetne analize Coface Slovenija so v skladu z Baslom
II. Coface Slovenija preverja varnost poslovanja s tujimi poslovnimi partnerji
– ne glede na to, ali imajo sedež v Evropi, Latinski Ameriki, Aziji, državah
CIS oziroma Ameriki ali Afriki. Coface Slovenija je specializirana agencija za
vodenje strokovnih postopkov predsodne izterjave terjatev zoper slovenske
in tuje dolžnike.
Upravljanje tveganj je pomemben del poslovne odločitve vsakega podjetja, še
posebej, če se odloča o vstopu na nove in nepoznane trge. Prava in pravočasna
informacija lahko namreč pomeni razliko med obstojem in propadom. S pravimi
informacijami in z ustreznimi varovalkami lahko podjetja učinkovito zmanjšajo morebitna tveganja – pri poslovanju s tujimi poslovnimi partnerji je tveganje še toliko
večje, predvsem ko gre za tveganje zamud s plačili ali celo neplačil.
Pridobivanje informacij o boniteti, referencah, poslovnih pogojih poslovanja in
seznanitev s posebnostmi ter značilnostmi pravnega in poslovnega okolja morebitnega poslovnega partnerja so temelji učinkovite zaščite pred rizikom neplačila.
Te predpostavke so tudi osnova sklenitve pogodbe in potrebnega zavarovanja
bodoče terjatve.
S pridobivanjem informacij o poslovanju poslovnega partnerja, tako kupca kot dobavitelja, boste naredili prvi korak v smeri varnega poslovanja. V današnjem času
negotovosti je vsako podjetje enako odvisno tako od dobaviteljev kot od kupcev in
informacija o finančnem stanju, v katerem se nahaja poslovni partner, bo omogočila pravočasne ukrepe za zaščito lastnega poslovanja. Nujno potrebno je preverjati
bonitetno oceno slovenskih in tujih partnerjev in se ne zanašati samo na osebne
stike in občutke.
Bonitetno oceno, ki izhaja iz analize finančnih postavk iz bilance stanja in uspeha,
določa zunanje, objektivno in za to specializirano podjetje in pogosto se ocene
razlikujejo od samo subjektivnih občutkov, ki jih podjetnik ali gospodarstvenik
pridobi tekom poslovnih pogovorov.
Bonitetna ocena večine bonitetnih hiš sloni na posebnih izračunih in določa višino tveganja poslovanja s podjetjem ter možnost, da bo postalo insolventno v 12
mesecih po izdelavi bonitetne ocene. Ta podatek je izjemno pomemben, saj izhaja
iz izračuna likvidnosti podjetja – torej, ali je podjetje sposobno poravnati finančne in poslovne obveznosti v določenem trenutku. Dobro bonitetno oceno in torej
oceno, da je poslovanje s podjetjem varno, bo dobilo podjetje, čigar razmerje med
kratkoročnimi finančnimi in poslovnimi obveznostmi, sredstvi podjetja, terjatvami, prometom in drugimi postavkami je uravnoteženo. Po drugi strani podjetje, ki
ima slabšo bonitetno oceno, očitno ne izpolnjuje zahtevanega razmerja, zato se
je potrebno zavedati, da to pomeni tudi nizko likvidnost podjetja, kar pomeni, da
obstaja povečana možnost nepravočasnega plačevanja.
Bonitetna analiza in ocena bosta torej pomagali pravilno zastaviti način poslovanja
s kupcem – prodajo s predplačilom (avans), zahtevo po bančni garanciji ali pa izjemno kontrolo nad odprtimi postavkami in pravočasnim plačevanjem.
V primeru slab(š)e bonitetne ocene dobavitelja pa se je potrebno ozreti po možnosti sodelovanja z drugimi dobavitelji, saj bo zaradi nepravočasne izdobave ali celo
neizdobave storitve ali blaga podjetje utrpelo še večjo škodo.
Poleg bonitetne ocene se je potrebno zavedati in postaviti tudi najvišjo vrednost
izpostavljenosti do podjetja, t. i. maksimalni kredit, ki naj bi ga s fakturiranjem na
odprto še odobrili vašem kupcu. Razmerje med bonitetno oceno, oceno varnosti
poslovanja s podjetjem in oceno maksimalnega kredita je zelo pomembno, saj je
mikro ali malo podjetje lahko označeno kot »varno«, vendar naj bi vsota maksimalnega kredita bila primerna njegovi velikosti. Nekatere bonitetne hiše že same
posredujejo ta izračun.
Pravilen in pravočasen nadzor odprtih postavk bo znižal tveganje lastnih likvidnostnih vprašanj. Dogovorjeni plačilni roki se pogosto ne spoštujejo, zato je kontrola,
kateremu poslovnemu partnerju se dovolijo daljši plačilni roki oziroma daljše zamude, izjemno pomembna.
Pomembno je pravočasno poskrbeti za izterjavo zapadlih terjatev, kar lahko pomeni tudi isti dan ob nastanku zamude. V današnjih časih se je potrebno zavedati
zamud tudi stalnih poslovnih partnerjev. Zamuda pri plačilu, posebno če je nenadna, je pojav, ki ga je treba razumeti kot alarm in pravočasno reagirati, saj pomeni,
da je dolžnik zapadel v likvidnostne težave in ga je potrebno, kljub morebitnim
obstoječim dobrim odnosom, začeti terjati brez odlašanja.
Enako pomembna kot zoper domače je tudi izterjava zoper tuje dolžnike (potrebno
se je zavedati, da nelikvidnost ni problem zgolj Slovenije, ampak številnih držav
EU in sveta). Izvensodna izterjava preko specializiranih agencij je možna tudi zoper
dolžnike v tujini.
Sledenje dolžniku je potrebno začeti takoj po nastanku zamude, vendar ne kasneje
kot 30 dni po zapadlosti. Potrebno je vnaprej določiti, koliko časa bo trajal interni
postopek izterjave in po kakšnem času se bo neuspešna interna izterjava predala
agenciji za izvensodno izterjavo. Izterjava dolgov preko zunanjih agencij se je v letih pred in tekom krize izkazala za zelo učinkovito, saj so stroški nižji kot pri sodnih
postopkih (ni odvetniških stroškov), časovni okvir postopka je krajši in pogosto
omogoča nadaljnje pogovore z dolžniškim podjetjem ter celo nadaljevanje sodelovanja z dolžnikom. Izvensodna oziroma predsodna izterjava omogoča tudi obročno
odplačevanje, kar je v današnjem času pogosto bolj učinkovito kot zahtevek po
takojšnjem plačilu celotnega dolga, kar je edino, kar sodna izvršba omogoča. V
skladu z Zakonom o preprečevanju zamud pri plačilih pa je slovenski dolžnik dolžan poravnati 40 €, kot stroške izterjave.
Za storitev predsodne izterjave je potrebno podpisati pogodbo z agencijo, ki bo to
storitev opravljala, ter dogovoriti provizijo, ki ji bo pripadala v primeru uspešnosti.
Potrebno se je zavedati, da nekatere agencije zaračunavajo tudi začetne stroške.
Uspešnost izterjave je odvisna od starosti terjatev, predanih v izterjavo, podatkov,
ki jih upnik posreduje agenciji, države, v kateri se dolžnik nahaja, in od kvalitete
agencije, ki storitev opravlja. Tako, kot je potrebno preveriti poslovnega partnerja,
je pomembno, komu zaupamo postopke izvensodne izterjave, saj so se v preteklem
letu ustanovile številne agencije, ki nimajo izkušenj ali zadostnega znanja, nekatere izmed njih pa so tudi nelikvidne ali celo insolventne, kar povzroča tveganje v
primeru, da dolžnik izpolni svojo obveznost na njihov račun.
Sodna izterjava je rigorozna in postopkovno precej zahtevna izterjava, tekom katere nastajajo tako odvetniški kot sodni stroški. Tekom izvršbe ima dolžnik možnost,
da ugovarja, zaradi česar se lahko sodni postopek precej zavleče. Medtem ko lahko
dolžnik v sodnem postopku ugovarja, se dolžnika v primeru takšnih »ugovorov« v
izvensodni izterjavi zelo preprosto postavi pred dejstva s tem, da se mu predloži
dokazila, ki utemeljujejo upnikovo terjatev. V tem smislu je izvensodna izterjava hitrejša od sodne, saj je komunikacija z dolžnikom ažurna in neposredna. Istočasno
pravnomočna izvršba ali tožba ni zagotovilo, da bo po dolgotrajnih sodnih postopkih upnik denar prejel – v primeru nelikvidnosti dolžnika sledijo postopki rubežnikov, kar upniku povzroča dodatne stroške brez zagotovila o poplačilu.
S pričetkom izvensodne izterjave boste dolžniku poslali signal, da resno upravljate
s terjatvami in vas bo prednostno obravnaval.
Plačilna nedisciplina in slaba likvidnost vas bosta morebiti primorali razmišljati
tudi o odstopu terjatev, ki jih imate do kupcev. Poravnavanje obveznosti s kompenzacijami, asignacijami in cesijami (odstopu ali odprodaji) je v Sloveniji postalo
skorajda neizogibni del vsakdanjega poslovanja.
Potrebno se je zavedati, da je odstop terjatev le ena od oblik cesije in da v skladu z
OZ, ki to področje ureja, ni potrebno, da dolžnik v tem postopku sodeluje in da načeloma dolžnikova privolitev ni potrebna. Žal si določeni poslovni subjekti (predvsem
velika podjetja) dovolijo v pogodbe vgraditi klavzule, kjer se odstop prepoveduje
oziroma ne dovoljuje, kar lahko dodatno oteži poslovanje in zmanjša likvidnost.
Slovensko poslovno okolje pozna različne možnosti odstopa terjatve, ki so predvsem vezane na čas odstopa. Omenimo le nekatere: faktoring (odkup nezapadlih
terjatev) in odkup že zapadlih terjatev. Pri obeh načinih odprodaje terjatev se moramo zavedati pasti takšnega načina odstopa.
Finančna storitev odkupa terjatev pred zapadlostjo omogoča takojšnje nakazilo
80–85 % vrednosti računa, izdanega kupcu, odvisno od dogovora s podjetjem,
ki terjatev odkupuje. Storitev dejansko omogoča kratkoročno financiranje podjetja, saj je omogočen odkup terjatev brez dodatnega materialnega zavarovanja.
Podjetja, ki odkupujejo nezapadle terjatve, imenujemo faktor.
Vendar je pomembno vedeti, ali smo terjatev prodali z regresno ali brezregresno
pravico. Strošek odkupa je odvisen od kvalitete dolžnikov (bonitetne ocene), višine
terjatev, države, v kateri se dolžnik nahaja, ...
V primeru regresne odprodaje terjatev odstopnik terjatev jamči za poplačilo obveznosti, če dolžnik faktorju le-te ni pravočasno poravnal. V primeru regresnega
faktoringa bo odstopnik moral poravnati celoten izplačan znesek skupaj z zamudnimi obrestmi in stroški financiranja, kar znaša več, kot je bila višina glavnice.
Regresni faktoring se po navadi ponudi za odkup terjatev od podjetij, ki nimajo
dobre bonitetne ocene in jih ni mogoče zavarovati.
V primeru brezregresnega faktoringa odstopnik nima obveznosti poravnati neplačanih terjatev, vendar je takšna storitev tudi nekoliko dražja. Lahko se predvideva,
da faktor, ki omogoča brezregresni odkup terjatve, le-te zavaruje pri zavarovalnici
za zavarovanje terjatev.
V skladu z mednarodnimi standardi naj bi odstopnik nezapadlih terjatev faktorju
odstopil celoten ali čim večji delež terjatev, saj faktor s tem odkupi bolj razpršeno
tveganje in je cena odkupa lahko nekoliko nižja.
Tako kot pri drugih dejavnostih tudi na tem področju poslovanja v Sloveniji obstaja
precej izjem, ki so bolj lokalnega značaja ter v skladu s temi nekateri ponudniki
omogočajo odkup tudi posamičnih nezapadlih terjatev. Za posamezne odkupe je
mogoče pričakovati tudi nekoliko višji strošek.
V Sloveniji je ponudba za odkup že zapadlih terjatev precej razširjena. Strošek odkupa že zapadlih terjatev je v odstotkih višji, kot velja za nezapadle terjatve. Tudi
pri tem odkupu se je potrebno zavedati rizika odprodaje terjatev z regresno in brezregresno pravico, kot tudi v kolikšnem času bo odstopnik prejel kupnino. Odkup
že zapadlih terjatev z regresno pravico je veliko bolj razširjen način. To pomeni, da
je v primeru neplačila odstopnik v obvezi odkupniku poravnati kupnino, zamudne
obresti in stroške financiranja.
Pogodbe o odkupu terjatve v slovenskem prostoru pogosto vsebujejo klavzule, ki
so za pravnega laika nejasne ali težko razumljive, zato upnikom, ki razmišljajo o
prodaji terjatve, svetujemo, da angažirajo odvetnika ali gospodarskega pravnika, ki
jim bo po pregledu osnutka pogodbe o prodaji že zapadle terjatve znal podati svoj
nasvet oziroma opozoril na posledice, ki jih upnik morebiti ne želi ali ne pričakuje.
Zavarovanje terjatev je instrument, ki ga omogočajo zavarovalnice za zavarovanje
terjatev, ki so v Sloveniji registrirane pri AZN. V zadnjem času se oglašujejo podjetja
(z zakupom oglasnega prostora ali na lastnih spletnih straneh), ki niso registrirana
in tudi višina njihovega osnovnega kapitala ne ustreza kapitalskim zahtevam za
opravljanje dejavnosti zavarovanja terjatev. To lahko pomeni, da podjetje, ki ponuja zavarovanje terjatev, ne bo moglo izpolniti obveznosti do zavarovanca. Tudi v
tem segmentu je previdnost obvezna.
Pogodba za zavarovanje terjatev je podrobna in za manjša podjetja relativno
kompleksna, saj predvideva zelo visoko stopnjo kontrole nad izpostavljenostjo,
plačilnimi roki in mesečnimi oziroma kvartalnimi poročanji zavarovalnici. Zato se
je pred podpisom zavarovalne pogodbe potrebno zavedati vseh obveznosti, ki jih
imate kot zavarovanec do zavarovalnice, in temu primerno organizirati poslovanje
vašega podjetja oziroma po potrebi uskladiti obveznosti z računovodskim servisom. Namreč, vsako manjše odstopanje od vaših obveznosti bo zavarovalnica
poskušala izkoristiti in vam poskušala zavrniti izplačilo škode.
zagotovljeno plačilo v primeru zamude ali nesolventnosti kupca (v višini
dogovorjenega zavarovalnega odstotka in v primeru izpolnjevanja vseh
določil zavarovalne pogodbe);
iii. kupec bo izvedel, da ste se proti njemu zavarovali samo v primeru, da ne
spoštuje dogovorjenih oziroma pogodbenih plačilnih rokov;
iv. zavarovalno polico je možno vinkulirati (odstopiti) v korist banke ali ponudniku faktoring storitve, s čim boste izboljšali likvidnost.
Zavarovanec v skladu s pogodbo zavarovalnici plača premijo za primer neplačila
kupca oziroma kupcev, ki terjatve niso poravnali v dogovorjenem plačilnem roku
oziroma zaradi insolventnosti (stečaja ali prisilne poravnave). Zavarovalnica omogoča kritje med 80–90 % neto ali bruto zneska odobrene izpostavljenosti oziroma
prometa, odvisno od dogovora in možnosti.
Čeprav v svetu obstajajo različne možnosti zavarovanja terjatev, je v Sloveniji
najbolj pogost način zavarovanja celotnega portfelja kupcev, ali vsaj večjega dela
le-tega, s sedežem v Sloveniji ali tujini, odvisno od dogovora z zavarovalnico. V
skladu z dogovorom je možno opredeliti, da je zavarovanje samo za kupce na tujih
Ob sklenitvi pogodbe zavarovanec zavarovalnici posreduje imena in druge podrobnosti o kupcih in višino potrebnega limita (prometa ali odprtih postavk) za vsakega
posamičnega kupca. Naloga zavarovalnice je, da preveri njihovo boniteto in odobri,
delno odobri ali zavrne zahtevek za limit za določenega kupca. Zavarovalnica lahko
odobrene ali delno odobrene limite ukine, zato je pogosta komunikacija z zavarovalnico nujno potrebna. V primeru, da zavarovalnica ukine limit, je poslovanje s
kupcem do tega dne zavarovano, vendar pa vsa nadaljnja izdobava ni zavarovana.
Pri sklenitvi pogodbe z zavarovalnico se določijo plačilni roki, v katerih morajo vaši
kupci izpolniti svojo obveznost oziroma roki za poročanje in ukrepanje, ki se jih
mora držati zavarovanec.
Število registriranih ponudnikov v Sloveniji je majhno, vendar razlike med ponudniki obstajajo: nekatere zavarovalnice v letno premijo že vključijo postopke oziroma
stroške izterjave, nekatere omogočajo zavarovanje pred izdobavo, nekatere imajo
enotne premijske stopnje za različne države, druge zavarovalnice pa različne, nekatere zavarujejo na odprte postavke, nekatere na promet, ...
ROBERT GEISLER, univ. dipl. prav.,
je samostojni pravni svetovalec v Zakonodajno-pravni službi GZS, ki se
ukvarja z gospodarskim pogodbenim pravom in stvarnim pravom že zadnjih
7 let, od ustanovitve lastnega podjetja REALITETA nepremičnine d.o.o.,
Maribor, ki se prvenstveno ukvarja z dejavnostjo posredovanja v prometu
z nepremičninami in pravnim ter poslovnim svetovanjem s tega področja.
3. ZAVAROVANJE OBVEZNOSTI PO VZORU
SLOVENSKEGA PRAVA
V tem obdobju se soočamo z resnim družbeno-ekonomskim problemom, ki je posledica sprva finančne, nato pa še gospodarske krize, to je plačilna nedisciplina,
ki vodi v kratkoročno plačilno nesposobnost, ali v insolventnost podjetja, ki ima
lahko za posledico prenehanje poslovanja.
Pomen instrumentov zavarovanja
V interesu preprečitve nastanka trajne nelikvidnosti ali dolgoročne plačilne nesposobnosti je z vidika poslovanja in nastopanja gospodarskih subjektov na trgu
in zagotavljanja likvidnosti poslovanja izjemno pomembno dobro poznavanje
pravnih instrumentov zavarovanja izpolnitve obveznosti nasprotne stranke, ki
ga nudijo tako slovenski pravni red in veljavne mednarodne pogodbe kakor tudi
pravni red evropskega gospodarskega prostora. Temeljna funkcija pravnega reda
in prava je, da zagotavlja spoštovanje in izpolnjevanje pogodbenih obveznosti, v
okviru katere pravni red varuje pogodbi zvesto stranko tako, da ji nudi pravno varstvo za primere, ko nasprotna stranka ne izpolni svojih obveznosti iz medsebojne
pogodbe. Pri tem pa sankcije, ki jih pravni red predvideva za primere neizpolnitve
oz. nepravilne izpolnitve pogodbenih obveznosti, za pogodbi zvesto stranko ne
predstavljajo dovolj učinkovitega in trdnega varstva, ker je nemalokrat potrebno
izpolnitve obveznosti nasprotne stranke uveljavljati v pravdi, kar je povezano z
negativno stroškovno komponento in negativno časovno komponento, saj je unovčitev terjatve negotova in odmaknjena v prihodnost, lahko pa ima za posledico tudi
razdor poslovnega sodelovanja. Slednje velja še posebej za poslovna razmerja z
mednarodnim elementom.
Zaradi tega je eden od temeljnih interesov gospodarskih subjektov pri poslovanju na trgu ta, da že v sklenitveni fazi v okviru pogajanj in dogovorijo z nasprotno
stranjo, nato pa tudi uporabijo katerega od instrumentov zavarovanja obveznosti,
ki lahko ponudi varovalo pred rizikom neizpolnitve obveznosti nasprotne stranke.
Pravna teorija in predvsem poslovna praksa sta tako izoblikovali nabor različnih
instrumentov zavarovanja, ki se v glavnem delijo na dve temeljni obliki in sicer:
Osebna (personalna) zavarovanja:
Pomenijo, da za izpolnitev obveznosti dolžnika s svojim osebnim premoženjem
upniku jamči tretja oseba, praviloma na podlagi obligacijskopravnega posla ali pa
na podlagi zakona (ex lege). Med tipične obligacijskopravne instrumente oz. osebna
zavarovanja obveznosti štejemo predvsem poroštvo, bančne garancije, bančne
akreditive, prevzem dolga, prevzem izpolnitve, pogodbeno kazen, aro, zamudne
obresti, ipd.
Stvarnopravna (realna) zavarovanja:
Pomenijo, da ima upnik v primeru neizpolnitve obveznosti dolžnika pravico do
poplačila na stvari, ki je predmet jamstva. Zavarovanja se ločijo glede na objekte,
ki so premet jamstva, in sicer ali so objekti jamstva (i) nepremičnine, ali (ii) premičnine, ali (iii) pravice.
Poleg klasičnega instrumentarija zavarovanja obveznosti pa so se razvile tudi
druge oblike, ki jih je v večini primerov razvila poslovna praksa kot plačilne instrumente, kot sta dokumentarni akreditiv (ICC UCP 600) in dokumentarni inkaso ali
druge sodobne oblike zavarovanja obveznosti kot so fiduciarni prenos lastninske
pravice v zavarovanje, odstop terjatve v zavarovanje (fiduciarna cesija), faktoring
in forfaiting.
V nadaljevanju bodo predstavljeni najpogostejši instrumenti za zavarovanje obveznosti, ponekod tudi z vzorci pogodbenih določil oz. izjav.
Pregled najpogostejših osebnih (personalnih) zavarovanj
Poroštvo je pravni posel oz. pogodba, s katero se porok zaveže, da bo izpolnil veljavno in dospelo obveznost dolžnika, če dolžnik svoje obveznosti nasproti upniku
ne bi izpolnil (1012. člen OZ).
Gre za enostransko obveznostno pogodbo, pri kateri je zavezan samo porok, upnik
pa je zgolj upravičen.1 Stranki poroštvenega razmerja sta tako zgolj upnik in porok,
pri tem sodelovanje dolžnika ni potrebno, je pa v poslovni praksi običajno.
1 Matjaž Tratnik, Renato Vrenčur, Miha Šlamberger, Zavarovanje plačil, Inštitut za nepremičninsko pravo,
Maribor, 2010, stran 18.
Značilnosti poroštvenega razmerja so zlasti:
porok se zaveže izpolniti obveznost zraven dolžnika, kar pomeni, da sta
obveznosti poroka in dolžnika dve hkratni ločeni obveznosti;
ii. poroštvena izjava mora biti obvezno v pisni obliki, sicer poroka ne zavezuje;
iii. temeljna narava poroštva je v odvisnem razmerju do zaveze iz temeljnega
posla (akcesornost), kar pomeni, da v kolikor preneha obveznost iz temeljnega posla, preneha tudi poroštvo, nadalje ima porok vse ugovore, ki jih
ima glavni dolžnik nasproti upniku, v primeru zastaranja glavne obveznosti, zastara tudi poroštvena obveznost ipd.;
iv. poroštvo je načeloma subsidiarno, kar pomeni, kar pomeni, da mora upnik
naprej terjati izpolnitev od glavnega dolžnika, a če pri njem ni uspešen,
sme zahtevati izpolnitev od poroka;
v. poroštvo je lahko tudi solidarno, kar pomeni, da porok odgovarja upniku
enako kot glavni dolžnik, in sicer za celotno obveznost, upnik pa lahko
zahteva izpolnitev od dolžnika ali od poroka ali od obeh hkrati, in sicer
nerazdelno. Velja domneva, da je poroštvo, ki izvira iz pogodb med dvema
gospodarskima subjektoma (gospodarske pogodbe), solidarno, razen če
se stranki ne dogovorita drugače.
Vzorec poroštvene izjave – subsidiarno poroštvo:
1. Spodaj podpisani porok sem seznanjen z vsebino in obveznostmi dolžnika po
Posojilni pogodbi št. ______ z dne ______, sklenjeni med ______ kot posojilodajalcem
in dolžnikom ______ po kateri je dolžnik do dne ______ dolžan posojilodajalcu vrniti
posojilo v znesku ______ EUR s pripadajočimi dogovorjenimi in zamudnimi obrestmi.
2. Kot porok s popolno poslovno sposobnostjo jamčim posojilodajalcu z vsem svojim
zasebnim premoženjem za izpolnitev vseh dogovorjenih, veljavnih in zapadlih, a ne plačanih obveznosti dolžnika iz Posojilne pogodbe iz prve točke te izjave ter za povrnitev
morebitnih stroškov izterjave tega dolga.
V/na _____________, dne ____________
Podpis poroka: priročnik za prakso
Vzorec poroštvene izjave – solidarno poroštvo:
1. Spodaj podpisani solidarni porok (plačnik) sem seznanjen z vsebino in obveznostmi dolžnika po Posojilni pogodbi št. ______ z dne ______, sklenjeni med ______
kot posojilodajalcem in dolžnikom ______ po kateri je dolžnik do dne ______ dolžan
posojilodajalcu vrniti posojilo v znesku ______ EUR s pripadajočimi dogovorjenimi in
2. Kot solidarni porok (plačnik) s popolno poslovno sposobnostjo jamčim posojilodajalcu z vsem svojim zasebnim premoženjem za izpolnitev vseh dogovorjenih, veljavnih in
zapadlih, a ne plačanih obveznosti dolžnika iz Posojilne pogodbe iz prve točke te izjave
ter za povrnitev morebitnih stroškov izterjave tega dolga.
Podpis poroka:
V skladu z Zakonom o obligacijskih razmerjih (ZOR)2 banka z bančno garancijo
prevzema obveznost do upravičenca iz garancije, da mu bo poravnala obveznost,
katere tretja oseba (naročnik garancije) ob zapadlosti ne bi izpolnila, če bodo izpolnjeni vnaprej določeni pogoji iz garancije (1083. člen ZOR).
Gre za enostransko obveznostno pogodbo v breme tretjega, pri kateri je zavezan
samo garant, upnik (upravičenec iz garancije) pa je zgolj upravičen prejeti izpolnitev.
Značilnosti garancijskega razmerja iz bančne garancije so zlasti:
bančna garancija je eno najbolj učinkovitih sredstev zavarovanja, a je tudi
med najdražjimi;
ii. naročnik garancije mora terjatev banke, če bi prišlo do unovčitve bančne
garancije, ustrezno zavarovati oz. banki ponuditi jamstvo, če bo banka
izplačala znesek iz garancije, ker dolžnik ne bi izpolnil svoje obveznosti;
iii. poznamo odvisne in neodvisne bančne garancije (garancije na prvi poziv
ali brez ugovorov). Pri prvi ima banka vse ugovore iz temeljnega posla, pri
drugi pa je zaveza banke popolnoma abstraktna in banka nima nobenega
ugovora iz temeljnega posla med naročnikom garancije in upravičencem,
temveč le ugovore, ki izvirajo iz samega obligacijskega posla med banko
2 Še vedno veljajo pravila Zakona o obligacijskih razmerjih (Uradni list SFRJ, št. 29/78, 39/85, 2/89 Odl.US: U
št. 363/86, 45/89 Odl.US: U-363/86, 57/89, RS, št. 27/98 Odl.US: U-I-123/95, 88/99 (90/99 popr.), 83/01OZ, 30/02-ZPlaP, 87/02-SPZ), saj Obligacijski zakonik tega področja ni uredil.
in upravičencem, torej iz bančne garancije same (npr. da niso izpolnjeni vsi
pogoji, ki so določeni v bančni garanciji);
iv. pogoj za veljavnost bančne garancije je, da je dana v pisni obliki.
Vzorec pogodbene klavzule o zavarovanju obveznosti z bančno garancijo:3
Ponudnik ______ se zavezuje, da bo v skladu z javnim razpisom, št. objave ______, z
dne ______, za posel ______, za potrebe naročnika ______ (upravičenca iz garancije),
v varstvo resnosti svoje ponudbe na javnem razpisu, priskrbel naročniku nepreklicno
bančno garancijo na prvi poziv, banke ______ (garanta), v višini ______ EUR, z rokom
veljavnosti ______, za primer, če pogodba na podlagi sprejete ponudbe ne bi bila sklenjena.
originalno pismo naročnika za unovčenje garancije in
ii. original garancije.
Garancija se odpre v skladu z Enotnimi pravili za garancije na poziv - EPGP 758,
Upnik in dolžnik se lahko dogovorita, da bo dolžnik plačal upniku določen denarni
znesek ali mu preskrbel kakšno drugo premoženjsko korist, če ne izpolni svoje
obveznosti ali če zamudi z njeno izpolnitvijo (pogodbena kazen). Če iz pogodbe ne
izhaja kaj drugega, se šteje, da je kazen dogovorjena za primer, če dolžnik zamudi
z izpolnitvijo. Pogodbena kazen ne more biti dogovorjena za denarne obveznosti.
(247. člen OZ).
Značilnosti ureditve pogodbene kazni so zlasti:
gre za klasičen instrument s katerim se varuje pravni položaj pogodbi
zveste stranke in predstavlja civilno sankcijo, v kolikor je neizpolnitev ali
zamuda z izpolnitvijo na dolžnikovi strani in se je ta zavezal, da bo upniku
plačal v denarni ali nedenarni obliki;
ii. sama pogodbena kazen sicer ne pomeni dodatnega jamstva za izpolnitev
obveznosti kot npr. poroštvo ali bančna garancija, saj za izpolnitev ne jam-
3 Marko Djinović, Nina Globočnik, Zavarovanje obveznosti, GZS, Ljubljana, 2009, str. 109.
či neka tretja oseba, a ima dodatne jamstvene elemente, saj posredno sili
dolžnika k izpolnitvi, zato ima pogodba kazen naravo utrditve pogodbene
discipline:4
iii. za nastanek je potreben poseben dogovor med strankama v pisni obliki
pogodbenega določila;
iv. sporazum o pogodbeni kazni je odvisne narave (akcesorna narava);
v. način določitve je lahko v pavšalnem znesku, v odstotku, ali glede na enoto
(npr. dan zamude), …
vi. predpostavki za uveljavljanje pogodbene kazni sta, da:
a. je dolžnik kršil dogovorjeno pogodbeno obveznost tako, da je ni izpolnil
ali jo je izpolnil z zamudo;
b. je do kršitve pogodbe prišlo iz vzroka, za katerega odgovarja dolžnik,
pri tem pa se dolžnikova odgovornost domneva in mora dolžnik dokazati nasprotno (da ni mogel izpolniti svoje obveznosti, ali je zamudil z
izpolnitvijo iz okoliščin, ki jih ni mogel preprečiti, jih odpraviti, ali se
jim izogniti);
vii. v gradbeništvu (posebne gradbene uzance)5 in drugih specialnih predpisih
(npr. ZVKSES) so se razvili posebni instituti pogodbene kazni, ki so lahko
prostovoljni ali pa obvezni po zakonu (npr. 17. člen ZVKSES).
Vzorec pogodbene klavzule – sporazum o pogodbeni kazni:
X.X člen
(pogodbena kazen)
V primeru prodajalčeve zamude z izročitvijo nepremičnine je kupec upravičen zahtevati
plačilo pogodbene kazni v višini 0,5 promila kupnine za vsak dan zamude za celotno
obdobje trajanja zamude.
Pogodbeni stranki omejita skupni znesek pogodbene kazni iz prejšnjega odstavka na
50 odstotkov kupnine.
4 Marko Djinović, Nina Globočnik, Zavarovanje obveznosti, GZS, Ljubljana, 2009, str. 115.
5 Posebne gradbene uzance (Uradni list SFRJ, št. 18/77).
Pregled najpogostejših stvarnopravnih (realnih) zavarovanj
Hipoteka je zastavna pravica na nepremičninah (139. člen SPZ), pri tem pa zastavitelj ohrani neposredno lastniško posest na obremenjeni nepremičnini in mu je s
tem omogočena nadaljnja raba oz. gospodarsko izkoriščanje.
Hipoteka omogoča zastavnemu upniku, da se poplača iz zastavljene stvari, v kolikor dolžnik ne izpolni svoje obveznosti ob njeni dospelosti.
Značilnosti ureditve hipoteke so zlasti:
eno ključnih načel zastavnega in hipotekarnega prava je načelo akcesornosti (postranskosti);
ii. hipoteka je ena od stvarnih pravic, ki se vpisujejo v zemljiško knjigo, zato zanjo veljajo načela, ki tudi sicer veljajo za zemljiškoknjižno pravo. Za
stranke v pravnem prometu je zagotovo eno pomembnejših načelo javnosti
(publicitete), ki zahteva, da so vse stvarne pravice znane tretjim osebam in
kot take razvidne iz uradne evidence lastninske pravice in drugih stvarnih
pravic, to je zemljiška knjiga, s tem pa je povezano tudi načelo absolutnosti, kar pomeni, da daje hipotekarnemu upniku izključujoča oblastna
upravičenja glede obremenjene nepremičnine, v povezavi z načelom vrstnega reda (prednostno načelo), ki pomeni, da med več hipotekarnimi
upniki velja načelo, da imajo starejše hipoteke prednost pred mlajšimi pri
poplačilu iz vrednosti zastavljene stvari;
iii. hipoteka obsega nepremičnino v celoti, kot tudi vse njene sestavine in plodove, dokler ti niso ločeni od glavne stvari. Hipoteka obsega tudi pritikline,
ki so v lasti zastavitelja (140. člen SPZ);
iv. vsak solastnik pa lahko ustanovi hipoteko na svojem idealnem deležu brez
soglasja drugih solastnikov. V tem obsegu gre za odmik od načela, da hipoteka obsega nepremičnino v celoti. Za pogodbeno ustanovitev hipoteke
na celotni nepremičnini, ki je predmet solastnine, je potrebno soglasje
vseh solastnikov. Če je nepremičnina v skupni lastnini, je lahko hipoteka
ustanovljena le na nepremičnini kot celoti. Predmet hipoteke je lahko tudi
etažna lastnina in stavbna pravica.
v. hipoteka nastane na podlagi:
a. pravnega posla kot zasebne listine in javne listine v obliki notarskega
zapisa (pravno-poslovna podlaga);
b. sodne odločbe (prisilna hipoteka na podlagi sklepa o izvršbi),
c. zakona (zakonita hipoteka), z izpolnitvijo pogojev, predpisanih z zakonom.
Vzorec pogodbenih določil zastavne pogodbe:6
Pogodbeni stranki ugotavljata, da sta sklenili Pogodbo o izvedbi del z dne ______, v
skladu s katero bo izvajalec oziroma sedaj upnik za naročnika oziroma sedaj dolžnika
in zastavitelja izvedel zaključna dela v skupni vrednosti _______ EUR z 8,5% DDV, na
stanovanjski stavbi, stoječi na parc. št. _______ k.o. _______. Naročnik bo navedena
dela plačal v dveh ali več obrokih v obdobju 24 mesecev, z dokončno dospelostjo glavnice na dan ______, kot sledi:
- z dospelostjo prvega dela glavnice ______ EUR in obresti od te glavnice na dan ______,
- z dospelostjo drugega dela glavnice v znesku ______ EUR in preostalih obresti na dan
- ali po odpoklicu izvajalca, če izvajalec odpove terjatev z rokom, ki ga sam določi in
zahteva od naročnika, zaradi nerednega plačevanja obveznosti, ali zaradi nastopa spremenjenih okoliščin, zaradi katerih bi nadaljnje izvrševanje obveznosti s strani naročnika
predstavljalo za izvajalca bistveno povečan riziko, ali drugih primerih, ki bi bili v nasprotju z zakonom ali drugimi predpisi.
Pogodbena vrednost je obrestovana po variabilni obrestni meri: 6-MESEČNI EURIBOR +
______ % letno. Dogovorjene pogodbene obresti po pogodbi o izvedbi del zapadejo v
plačilo pred zapadlostjo glavnice, in sicer v osmih dneh po predložitvi obračuna obresti
in po računu, ki ga upnik mesečno izstavlja dolžniku. Obračun obresti opravi upnik ob
koncu vsakega 6-mesečnega obdobja, vezanega na euribor.
Za zavarovanje plačila celotnega dolga z obrestmi in vsemi pripadki ter morebitnimi
stroški, ki bi jih upnik imel z uveljavljanje vračila navedene terjatve, se pogodbenika
poleg določil pogodbe o izvedbi del iz 1. člena, dogovorita, da dolžnik in zastavitelj
zavaruje svoj dolg z vknjižbo hipoteke pri svoji lastni nepremičnini ____
Dolžnik in zastavitelj ______ in dolžnik in zastavitelj ______ vsak pri svojem solastninskem deležu do polovice, skupaj do celote, izrecno in nepogojno dovoljujeta, da se
pri njuni lastni nepremičnini parc. št. _______ k.o. _______, vknjiži hipoteka z naslednjo vsebino o terjatvi:
6 Dolžnik (zastavitelj) mora notarsko overiti podpis na zastavni pogodbi. Vložiti se mora predlog za vknjižbo
hipoteke v zemljiško knjigo, saj zastavna pravica na nepremičnin (hipoteka) nastane šele z vpisom vanjo.
- terjatev v znesku 25.000,00 EUR
- z variabilno letno obrestno mero: 6-mesečni EURIBOR + ______ %
- z dokončno dospelostjo glavnice na dan: ______ oziroma na odpoklic upnika,
- z obrestmi in vsemi pripadki ter morebitnimi stroški, ki bi jih upnik imel z uveljavljanje
vračila navedene terjatve,
vse v korist upnika: XX, d.o.o.
V/na ______, dne ______
Podpis upnika:
Podpis dolžnika in zastavitelja:
(podpis mora biti notarsko overjen)
Neposestna zastavna pravica je zastavna pravica na premičnini, pri kateri zastavljena premičnina ni izročena v neposredno posest zastavnemu upniku niti ni izročena v neposredno posest tretji osebi za zastavnega upnika, ampak zastavljena
premičnina ostane v neposredni posesti zastavitelja ali tretje osebe zanj. (170. člen
SPZ)
Značilnosti ureditve neposestne zastavn pravice so zlasti:
nastane z zasebno listino oz. na pogodbeni podlagi s sporazumom v obliki
notarskega zapisa. Zaradi dejstva, ker zastavljena stvar, kot objekt zavarovanja, ni izročena upniku v njegovo oblastveno sfero oz. njegovo posest, je
potrebna strožja obličnost za ustanovitev te zastavne pravice.
ii. poznamo navadno in registrsko neposestno zastavno pravico, pri tem pa
zastavitelj in zastavni upnik ne moreta prosto izbirati me obema oblikama
neposestne zastave, temveč le-to opredeljuje Uredba o registru neposrednih zastavnih pravic in zarubljenih premičnin (Uredba);7
iii. zastavitelj lahko dalje uporablja zastavljeno premičnino v skladu z njenim
ekonomskim namenom oziroma dogovorom z zastavnim upnikom, a je
nima pravice odtujiti ali obremeniti brez soglasja zastavnega upnika;
7 Uredba o registru neposestnih zastavnih pravic in zarubljenih premičnin (Uradni list RS, št. 23/04, 66/06,
16/08, 62/11).
iv. če dolžnik ob zapadlosti ne poravna zavarovane terjatve, mora zastavitelj
izročiti zastavnemu upniku zastavljeno premičnino v neposredno posest.
Z izročitvijo zastavljene premičnine v neposredno posest zastavnega
upnika se pridobi zastavna pravica na premičnini (ročna zastava), pri kateri se domneva obstoj sporazuma o izvensodni prodaji. Če zastavitelj ne
izroči zastavnemu upniku zastavljene premičnine, lahko zastavni upnik
predlaga izvršbo za izročitev stvari ali izvršbo s prodajo;
v. premičnina se lahko pod pogoji iz zakona večkrat neposestno zastavi.
Zastavitelj mora o vsaki kasnejši neposestni zastavitvi obvestiti vse prejšnje zastavne upnike.
Prodajalec določene premične stvari si lahko s posebnim pogodbenim določilom
pridrži lastninsko pravico tudi potem, ko stvar izroči kupcu, vse dotlej, dokler kupec ne plača vse kupnine. Pridržek pravice učinkuje nasproti kupčevim upnikom le,
če je bil podpis kupca na pogodbi, ki vsebuje določilo o pridržku lastninske pravice
notarsko overjen pred kupčevim stečajem ali pred rubežem stvari. Na stvareh, o
katerih se vodijo posebne javne knjige, si je mogoče pridržati lastninsko pravico le,
če tako določajo predpisi o ureditvi in vodenju teh knjig (520. člen OZ).
Značilnosti ureditve pridržka lastninske pravice so zlasti:
pri enostavnem pridržku lastninske pravice gre torej za pogojni prenos lastnine, ker prodajalec proda in izroči kupcu premično stvar pod odložnim
pogojem plačila celotne kupnine;
ii. kupec postane neposredni nelastniški posestnik premične stvari, saj ostane njen lastnik prodajalec vse dokler kupec ne plača celotne kupnine.
Vzorec pogodbenih določil – enostavni pridržek lastninske pravice (kratka
verzija):8
1. Poslano blago ostane v lasti podjetja ___________ (dobavitelja) vse do plačila vseh
obveznosti. Kupec je upravičen v rednem poslovanju prodati prejeto blago naprej, vendar ostane prodajalcu ______________ zavezan za vse zahtevke, izvirajoče iz pridržka
lastninske pravice, in sicer v višini zadnjega prejemka od tretjega, vključno z davkom na
dodano vrednost.
8 Janez Šinkovec, Boštjan Tratar, Vzorci pogodb civilnega in gospodarskega prava in aktov gospodarskih
družb s komentarji in sodno prakso, 4. izdaja, Oziris, Lesce, 2002.
2. Pri zamudi v plačilu ali siceršnjem protipravnem ravnanju kupca so upravičeni prodano blago prevzeti nazaj, kar pa se ne razume kot odpoved pogodbe, razen če to ni
izrecno pisno dogovorjeno izraženo.
Vzorec pogodbenih določil – dogovor o podaljšanem pridržku lastninske
pravice:9
XX člen: Podaljšani pridržek lastninske pravice
(1) Pridržujemo si lastninsko pravico na poslanih stvareh na podlagi dobavne pogodbe štev. __________________ z dne __________ vse do polnega plačila kupnine.
V primeru, da bi kupec ravnal v nasprotju s pogodbo, smo upravičeni stvari prevzeti
nazaj. Kupec je v takem primeru blago dolžan izročiti nemudoma. Vrnitev stvari in njihov
prevzem ne pomeni, da s svoje strani odstopamo od pogodbe, če ni kaj drugega izrecno
pisno dogovorjeno. Če bi kupec dal zastavo na kupljenih stvareh ali jih kako drugače
obremenil v korist tretjega, nas je dolžan o tem takoj obvestiti.
(2) Kupec je upravičen kupljeno blago prodati naprej. V tem primeru nam odstopi vse
zahtevke v višini naše terjatve, vključno z davkom na dodano vrednost, iz zneska, ki
ga bo prejel od tretjega, ne glede na to, da so naše stvari vgrajene v nov predmet. Mi
ne bomo nastopili z zahtevkom napram tretjemu vse dotlej, dokler bo kupec napram
nam pravočasno izpolnjeval vse obveznosti in ne bo zašel v zamudo. Kupec je dolžan
tretjega obvestiti o našem pridržku lastninske pravice na stvareh.
(3) Predelava ali preoblikovanje našega blaga po stanju dobave s strani kupca potrebuje
naše soglasje. Pri predelavi stvari z drugimi stvarmi, ki niso naše, ohranimo lastninsko
pravico na novih stvareh v sorazmerju z računsko vrednostjo naših stvari v času pomešanja.
(4) Pri pomešanju, ki ne omogoča ločitve naših stvari, na katerih imamo lastninski
pridržek z drugimi stvarmi, nam pripada lastninska pravica v sorazmerju s cenami na
stvareh v času pomešanja. Če se pomešanje opravi na tak način, da je kupčevo stvar
treba obravnavati kot glavno, je kupec dolžan na nas prenesti sorazmeren solastninski
(5) Kupec nam odstopi tudi taka razmerja, ki jih ima napram tretjim v zvezi s povezavo
stvari ali pritiklino na nepremičninah. Pravila o odstopu veljajo tudi za predelane, preoblikovane ali pomešane stvari.
(6) Mi se obvezujemo, da bomo na zahtevo kupca ponudili zavarovanje po tej pogodbi,
če naši zahtevki ne bi bili več utemeljeni, zlasti v primeru, če bi naš zahtevek predstavljal le še 20% od celotnega plačila.
9 Janez Šinkovec, Boštjan Tratar, Vzorci pogodb civilnega in gospodarskega prava in aktov gospodarskih
Pridržna (retencijska) pravica
Upnik zapadle terjatve, v čigar rokah je kakšna dolžnikova stvar, jo ima pravico
pridržati, dokler mu ni plačana terjatev. Če je postal dolžnik plačilno nesposoben,
ima upnik pridržno pravico, čeprav njegova terjatev še ni zapadla (261. člen OZ).
Značilnosti ureditve pridržne (retencijske) pravice so zlasti:
za nastanek pridržne pravice morata biti kumulativno izpolnjena dva pogoja, in sicer:
a. terjatev mora biti zapadla (z izjemo, če je postal dolžnik plačilno nesposoben);
b. upnik mora imeti dolžnikovo (premično) stvar v svoji posesti.
ii. upnik ima pravico, da zadrži stvar v svoji posesti, dokler dolžnik ne izpolni
svoje obveznosti oz. poplača terjatve upnika;
iii. pridržna pravica je akcesorne narave in preneha s prenehanjem upnikove
iv. upnik tudi ne more pridržati pooblastila, dobljenega od dolžnika, ne drugih dolžnikovih listin, izkaznic, dopisov in drugih podobnih stvari, kot tudi
ne drugih stvari, ki jih ni mogoče dati na prodaj;
v. upnik je dolžan vrniti stvar dolžniku, če mu ta ponudi ustrezno zavarovanje
njegove terjatve;
vi. upnik, ki ima na podlagi pridržne pravice v rokah dolžnikovo stvar, se
lahko poplača iz njene vrednosti na enak način kot zastavni upnik, vendar
mora, preden se za to odloči, pravočasno sporočiti dolžniku svoj namen;
vii. ima enake učinke kot zastavna pravica in praviloma nastane po samem
zakonu in ni vezana na voljo strank;
Vzorec pogodbenega določila – pridržna (retencijska) pravica:
Glede na dejstvo, da ta pravica praviloma nastane na podlagi zakona, posebna
oblika zanjo ni potrebna. V kolikor pa se stranki vendarle sporazumeta in nastane
na pravnoposlovni podlagi, se zanjo analogno uporabljajo vzorci, ki veljajo za zastavno pravico na premičninah, ki se primeroma glasi:
Za zavarovanje plačila celotne upnikove terjatve z obrestmi in vsemi pripadki, ki izvirajo
iz Pogodbe št. _____ z dne _____, v skupnem znesku _____ €, ki je obrestovana z variabilno letno obrestno mero: 6-mesečni EURIBOR + ______ %, z dokončno dospelostjo
glavnice dne: ______, dolžnik ob sklenitvi te pogodbe upniku izroča v neposredno posest sledečo dolžnikovo stvar _____ ( jasna, določna in natančna opredelitev premične
stvari, ki je objekt zavarovanja).
z opravljenim pravniškim državnim izpitom, je Direktorica Centra za delodajalce na Gospodarski zbornici Slovenije. Ima večletne izkušnje iz odvetništva, svetovanja in predavanja iz delovno pravnega in socialnega področja.
V praksi velikokrat naletimo na situacijo, ko vemo, da prezadolženi dolžnik še
vedno razpolaga s premoženjem, iz katerega pa se ne moremo poplačati, saj formalno ni več njegovo. Že v rimskem pravu je obstajala pravica upnika, da je zoper
prezadolženega dolžnika, ki je odsvojil svoje premoženje in s tem zmanjšal možnost upnikov za poplačilo, vložil tožbo, s katero je izpodbijal veljavnost pravnega
posla, sklenjenega med dolžnikom in tretjo osebo.1
Izpodbijanje po splošnih pravilih civilnega prava
Tudi po splošnih pravilih civilnega prava ima vsak upnik, čigar terjatev je zapadla v
plačilo, ne glede na to, kdaj je nastala, pravico izpodbijati pravno dejanje svojega
dolžnika, ki je bilo storjeno v škodo upnikov. Pri tem morata biti izpolnjena objektivni in subjektivni pogoj izpodbijanja.
Objektivni pogoj je izpolnjen, če je bilo pravno dejanje storjeno v škodo upnikov in
zaradi njega dolžnik nima dovolj sredstev za izpolnitev upnikove terjatve. S pravnim dejanjem je mišljena tudi opustitev, zaradi katere je dolžnik izgubil kakšno
premoženjsko pravico ali s katero je zanj nastala kakšna premoženjska obveznost.2
Pri odplačnem razpolaganju je objektivni pogoj izpolnjen in je pravno dejanje
izpodbojno, če je dolžnik ob razpolaganju vedel ali bi moral vedeti (krivdna nevednost), da s tem škoduje svojim upnikom, in če je bilo tretjemu, s katerim je bilo ali
v čigar korist je bilo pravno dejanje storjeno, to znano ali bi mu moralo biti znano.
Subjektivni pogoj pa se domneva, če je tretji dolžnikov zakonec ali je z njim v sorodstvu v ravni vrsti ali v stranski vrsti do vštetega četrtega kolena ali v svaštvu
v ravni vrsti oziroma v stranski vrsti do vštetega drugega kolena. Pri neodplačnih
razpolaganjih in z njimi izenačenih pravnih dejanjih pa se šteje, da je dolžnik vedel,
da s takim razpolaganjem škoduje upnikom, in se za njihovo izpodbijanje ne zahte-
1 Actio Pauliana, Janez Kranjc, Rimsko pravo, GV Založba, Ljubljana 2008, stran 316.
2 255. člen Obligacijskega zakonika (Uradni list RS, št. 83/01, 32/04, 28/06 - Odl. US, 40/07 in 97/07 - uradno
prečiščeno besedilo) (v nadaljevanju: OZ).
va, da je bilo tretjemu to znano ali da bi mu moralo biti znano. Odpoved dediščini
se šteje za neodplačno razpolaganje.3
Če je dolžnik razpolagal odplačno, potem je potrebno izpodbojno tožbo vložiti
najkasneje v enem letu, če pa je razpolagal neodplačno, pa najkasneje v treh letih,
šteto od dneva, ko je bilo storjeno izpodbijano pravno dejanje, oziroma od dneva,
ko bi bilo treba opraviti opuščeno dejanje.4
Če je dolžnik razpolagal odplačno, mora upnik dokazati, da je bilo kršeno načelo
enake vrednosti dajatev.5
Upnik bo moral zoper tretjega, s katerim je bilo ali v čigar korist je bilo storjeno
izpodbijano pravno dejanje, oziroma zoper njegove univerzalne pravne naslednike
vložiti tožbo. Če bo v pravdi uspešen in tretji svoje obveznosti ne bo izpolnil, bo
upnik lahko zoper tretjega predlagal izvršbo z ustreznim izvršilnim sredstvom.
V kolikor se zoper dolžnika začne stečajni postopek, se situacija spremeni. Upnik, ki
je že stopil v pravdo z namenom izpodbijanja dolžnikovih pravnih dejanj, mora spremeniti tožbeni zahtevek tako, da ga uveljavlja v korist vseh upnikov in ne več zgolj v
svojo korist.6 Po začetku stečajnega postopka lahko upnik svoje zahtevke iz naslova
izpodbojnosti uveljavlja samo še za račun stečajnega dolžnika. Zato mora tudi v tem
pogledu spremeniti tožbeni zahtevek, za kar soglasje tožene stranke ni potrebno.7
Pravno dejanje stečajnega dolžnika je izpodbojno, če so kumulativno izpolnjeni
pravno dejanje je bilo izvedeno v obdobju izpodbojnosti;
ii. posledica dejanja je neenaka obravnava upnikov (obstoj objektivnega
pogoja izpodbojnosti) in
iii. oseba, v korist katere je bilo dejanje opravljeno, je takrat, ko je bilo to
dejanje opravljeno, vedela ali bi morala vedeti, da je dolžnik insolventen
(obstoj subjektivnega pogoja izpodbojnosti). 8
256. člen OZ.
257. člen OZ.
18. člen OZ.
277. člen Zakona o finančnem poslovanju, postopkih zaradi insolventnosti in prisilnem prenehanju (Uradni
list RS, št. 126/07, 40/09, 59/09, 52/10, 106/10 - ORZFPPIPP21, 26/11, 47/11 - ORZFPPIPP21-1, 87/11 ZPUOOD in 23/12 - Odl. US) (v nadaljevanju: ZFPPIPP).
7 2. odstavek 270. člena ZFPPIPP.
8 1. odstavek 271. člena ZFPPIPP.
Obdobje izpodbojnosti vključuje obdobje zadnjih dvanajstih mesecev pred uvedbo
stečajnega postopka do začetka stečajnega postopka.9 V primeru, da je bil stečajni
postopek začet v postopku prisilne poravnave, pa zaradi morebitnega izigravanja
upnikov in zavlačevanja postopkov s strani stečajnega dolžnika teče obdobje izpodbojnosti od začetka zadnjih dvanajstih mesecev pred uvedbo postopka prisilne
poravnave do začetka stečajnega postopka. Obdobje izpodbojnosti je v postopku
osebnega stečaja za določena pravna dejanja zadnja tri leta pred uvedbo postopka
osebnega stečaja.
Dokazno in trditveno breme glede objektivnega pogoja izpodbojnosti nosi tisti, ki
izpodbija. Pri tem se lahko opre na eno izmed domnev o obstoju izpodbojnosti, in
sicer se objektivni pogoj obstoja izpodbojnosti domneva:10
če je bilo dejanje opravljeno zaradi izpolnitve obveznosti stečajnega dolžnika na podlagi dvostranske pogodbe ali drugega dvostranskega pravnega posla v korist upnika, ki je svojo nasprotno izpolnitev opravil pred
izpolnitvijo stečajnega dolžnika (kršitev načela sočasnosti izpolnitve);
ii. če je upnik zaradi pravnega dejanja stečajnega dolžnika pridobil položaj
ločitvenega upnika glede plačila terjatve, ki je nastala, preden je bilo opravljeno to dejanje (kršitev načela sočasnosti nastanka terjatve in ločitvene
pravice) ali
iii. če je stečajni dolžnik med postopkom prisilne poravnave opravljal posle,
ki ne sodijo med redne posle v zvezi z opravljanjem svoje dejavnosti in
poravnaval svoje obveznosti iz teh poslov, ali če je (a) razpolagal s svojim
premoženjem izven z zakonom določenega obsega, (b) najemal posojila
ali kredite, (c) dajal poroštva in avale ali (d) opravljal posle ali druga dejanja, katerih posledica je neenakopravno obravnavanje upnikov (kršitev
obveznosti iz 151. člena ZFPPIPP).
Subjektivni pogoj izpodbojnosti obstaja, če je oseba, v korist katere je bilo dejanje
opravljeno, takrat, ko je bilo to dejanje opravljeno, vedela ali bi morala vedeti, da je
dolžnik insolventen.11 Subjektivnega pogoja pa ni potrebno dokazovati, če je druga
oseba prejela dolžnikovo premoženje, ne da bi bila dolžna opraviti svojo nasprotno
izpolnitev.
9 269. člen ZFPPIPP.
10 1. odstavek 272. člena ZFPPIPP.
11 2. točka prvega odstavka 271. člena ZFPPIPP.
Tudi dokazno in trditveno breme glede subjektivnega pogoja izpodbojnosti nosi
načeloma stečajni dolžnik, in sicer velja domneva, da je pravno dejanje subjektivno
izpodbojno:
če je upnik prejel izpolnitev svoje terjatve pred njeno zapadlostjo ali prejel
izpolnitev v obliki ali na način, ki po poslovnih običajih, uzancah ali praksi, ki je obstajala med njim in stečajnim dolžnikom, ne velja za običajno
obliko ali način izpolnitve obveznosti na podlagi pravnih poslov enakih
značilnosti kot pravni posel, na podlagi katerega je bila opravljena izpolnitev stečajnega dolžnika, ali
ii. če je bilo dejanje opravljeno v zadnjih treh mesecih pred uvedbo stečajnega postopka.
Aktivno legitimacijo za vlaganje izpodbojne tožbe ima načeloma v imenu stečajnega dolžnika stečajni upravitelj, lahko pa izpodbojni zahtevek v svojem imenu in za
račun stečajnega dolžnika uveljavlja tudi vsak upnik, ki ima v skladu z insolvenčnim zakonom pravico opravljati procesna dejanja v stečajnem postopku.12
Pravilo je, da je treba izpodbojno tožbo vložiti v šestih mesecih po objavi oklica o
začetku stečajnega postopka.13
Če se upnik odloči za izpodbijanje dolžnikovih pravnih dejanj, je njegova pot običajno težka in dolga, saj je dokazno in trditveno breme na njegovi strani in velikokrat ne razpolaga z vsemi podatki, relevantnimi za uspeh v pravdi. Če upnik pravno
dejanje izpodbija izven stečajnega postopka, mora poleg tožbenega zahtevka
uveljavljati tudi začasno odredbo za zavarovanje svoje terjatve. V primeru, da bo
uspel in da tretji ne bo prostovoljno izpolnil svoje obveznosti, pa bo moral predlagati še izvršilni postopek na podlagi pravnomočne sodbe. Upnik, ki bo izpodbijal
dolžnikovo pravno dejanje v stečajnem postopku, pa bo moral slednje opravljati
v korist stečajne mase oziroma v korist vseh upnikov. Pri tem bo moral pretehtati
stroške izpodbijanja in verjetnost oziroma odstotek poplačila svoje terjatve iz stečajne mase.
12 276. člen ZFPPIPP.
13 1. odstavek 277. člena ZFPPIPP.
NEJC LAHNE , univ. dipl. prav.
je pravni svetovalec v Centru za mednarodno gospodarsko pravo pri GZS
in strokovni sodelavec Stalne arbitraže pri Gospodarski zbornici Slovenije.
Ukvarja se s svetovanjem strankam na področju gospodarskega pogodbenega prava, mednarodnega gospodarskega prava in prava intelektualne
Izbira merodajnega prava in jurisdikcije pomembno
vprašanje mednarodnih gospodarskih pogodb
Gospodarski subjekti pri svojem poslovanju vstopajo v različna pravna razmerja,
pri tem pa dnevno sklepajo vrsto poslov – pogodb, ki predstavljajo soglasje strank
o tem, kako je urejeno njihovo konkretno poslovno razmerje. Stranke posel dogovorijo s pogodbo, ki je ustna ali pisna. Pri tem lahko svoje pogodbene odnose
urejajo svobodno, kar z drugimi besedami pomeni, da lahko pogodbeni partnerji,
s pomočjo pogodbenih klavzul, sami dogovorijo pravila igre, po katerih bodo konkretni posli izpeljani. Kljub splošno uveljavljenemu načelu pogodbene svobode pa
so stranke pri kreiranju vsebine svojega pogodbenega razmerja omejene z nekaterimi prisilnimi predpisi in moralnimi načeli, katerih ne morejo zaobiti (npr. načelo
vestnosti in poštenja v mednarodni trgovini). Tako ugotovimo, da je za ureditev posameznega poslovnega razmerja, poleg temeljnega dogovora o predmetu, količini
in ceni, ključnega pomena tudi dobro poznavanje veljavnega prava, ki v odsotnosti
dogovora pogodbenih strank ali zaradi svoje prisilne narave kroji pravila igre, po
katerih so stranke zavezane izpeljati posel. Pri tem vprašanju se pokaže bistvena
razlika med pogodbami, sklenjenimi med gospodarskimi subjekti s sedežem v
isti državi, in pogodbami, sklenjenimi med gospodarskimi subjekti s sedežem v
različnih državah (t. i. mednarodne/čezmejne pogodbe). Če se zdi, da je izbira, ki
se uporablja za razlago in ureditev pravnega razmerja med slovenskima gospodarskima subjektoma samoumevna, prava, pa temu pri pogodbi z mednarodnim
elementom ni tako.
Pogodbeni dogovor o izbiri prava (izbira merodajnega prava), ki se uporablja za
konkretno pogodbo, in izbira načina ter pristojnosti reševanja morebitnih sporov
(jurisdikcija) sta bistvena elementa pogodbene varnosti v gospodarskih pogodbah
z mednarodnim elementom. Zato je v nadaljevanju prikazan njun pomen s ponazo-
ritvijo primerov pogodbenih klavzul, ki jih podjetja lahko uporabljajo za ureditev
teh dveh vprašanj.1
Merodajno pravo – izbira prava, ki se v konkretnem pogodbenem
razmerju uporabi
Ko so stranke v fazi sklepanja pogodbe oz. pogajanja o vsebini konkretnega poslovnega razmerja, se vprašanju izbire merodajnega prava po navadi posvetijo na koncu ali pa se mu sploh ne. Takšen pristop k sklepanju pogodb izhaja iz premajhnega
zavedanja o pomenu izbire merodajnega prava in njegovem vplivu na konkretno
pravno razmerje. Ravno od pravilne izbire merodajnega prava je pogosto odvisno,
ali so konkretne, med strankama dogovorjene pogodbene klavzule veljavne ali pa
so zaradi prisilnih določb izbranega prava neveljavne.
Prav tako je pomembno zavedanje, da izbrano merodajno pravo med pogodbenima strankama ne velja le v primeru kršitve pogodbe, ampak tudi v času izvajanja
pogodbe in celo kasneje, ko pogodba že preneha. To npr. nazorno prikazuje primer
nemškega proizvajalca, ki je za prodajo svojih izdelkov v Franciji angažiral francoskega agenta. Ker nemški proizvajalec v fazi pogajanja oz. sklepanja pogodbe
s francoskim agentom ni želel izgubljati časa s »pravnimi vprašanji«, je zavoljo
dobrega poslovnega odnosa popustil in privolil, da se v pogodbi kot merodajno
pravo določi francosko pravo. Po treh letih uspešnega sodelovanja se je nemški
proizvajalec odločil, da proizvodov, ki so predmet agenture, ne bo več proizvajal,
zato je francoskemu agentu odpovedal pogodbo. Francoski agent je po odpovedi
pogodbe, v skladu z veljavnim francoskim pravom, od nemškega podjetja zahteval
plačilo nadomestila v višini dvoletne provizije. Ko se je nemški proizvajalec posvetoval s pravnim svetovalcem, je ugotovil, da mu v primeru izbire nemškega prava
nadomestila ne bi bilo treba plačati.
Iz navedenega primera izhaja pomembnost ustrezne izbire merodajnega prava, ki
lahko stranko, ki temu vprašanju ni posvetila zadosti pozornosti, neprijetno preseneti. Nemški proizvajalec bi zavoljo svojega pogajalskega izhodišča verjetno lahko
dosegel uporabo nemškega prava in se tako izognil dodatnim rizikom in stroškom,
na katere pri sklepanju posla ni računal in jih tako ni mogel vključiti v svojo poslovno kalkulacijo.
Primer klavzule, ki določa merodajno pravo:
“This contract is governed by the laws of (ime države katere pravo naj se uporablja).”
1 Vzorčne klavzule so zapisane v angleškem jeziku, saj slovenska podjetja mednarodne pogodbe najpogosteje sklepajo ravno v tem jeziku.
Enako je lahko poslovno razmerje med pogodbenima strankama nepredvidljivo v
primeru, ko se stranki o izbiri merodajnega prava sploh nista dogovorili. Takrat se
pravo, ki se uporabi za razlago pogodbe in pravnega razmerja, določi na podlagi
pravil, ki jih v primeru čezmejnega poslovanja v EU določajo predpisi EU.2 Tu je
še posebej pomembna Uredba o pravu, ki se uporablja za pogodbena obligacijska razmerja (t. i. Uredba Rim I), ki kot splošno pravilo določa, da se za pogodbo
uporabi pravo države sedeža stranke, ki je s konkretno pogodbo najtesneje povezana – tj. pravo stranke, ki v konkretnem pravnem razmerju opravi karakteristično
izpolnitev.3
Izbira merodajnega prava pri mednarodnem poslovanju je praviloma prepuščena
ekonomsko močnejši stranki. To po navadi pomeni, da se kot izbrano merodajno
pravo uporablja nacionalno pravo močnejše stranke, kar pa ne pomeni, da je le-to
za konkreten posel tudi najprimernejše. Nacionalno pravo posamezne države pogosto ni prilagojeno posebnostim čezmejnega poslovanja, kar se še posebej kaže
pri mednarodni prodaji blaga. Ravno zaradi velike razlike pravne ureditve prodajne
pogodbe v posameznih državah se pri mednarodni prodaji blaga kot veljavno pravo v praksi pogosto uporablja Konvencija Združenih narodov o pogodbah o mednarodni prodaji blaga (United Nations Convention on Contracts for the International
Sale of Goods – CISG)4. Ker CISG predstavlja najvišjo raven poenotenja prodajnega
prava v svetovnem merilu, obenem pa predstavlja del notranjega prava večine
držav članic EU5, vključno s Slovenijo, je priporočljivo, da stranke uporabe CISG v
svojih prodajnih pogodbah ne izključujejo.
V pogodbah o mednarodni prodaji blaga je zato priporočljiva uporaba klavzule:
“The legal relationship of the parties shall be governed by Slovenian law with the inclusion of the United Nations Convention of 11 April 1980 on Contracts for the International
Sale of Goods.”
2 Uredba (ES) št. 593/2008 Evropskega parlamenta in Sveta z dne 17. junija 2008 o pravu, ki se uporablja za
pogodbena obligacijska razmerja (Rim I), in Uredba (ES) št. 864/2007 Evropskega parlamenta in Sveta z
dne 11. julija 2007 o pravu, ki se uporablja za nepogodbene obveznosti (Rim II).
3 Karakteristična izpolnitev se ugotavlja v vsakem primeru posebej. Ponavadi karakteristično izpolnitev v
primeru prodajne pogodbe opravi prodajalec, v primeru agencijske pogodbe agent, v primeru gradbene
pogodbe izvajalec ipd.
4 V slovenski pravni red je bila konvencija prenesena že leta 1984 z Zakonom o ratifikaciji Konvencije
Združenih narodov o pogodbah o mednarodni prodaji blaga (Ur.l. SFRJ-MP, št. 10/1984).
5 Izjema so le Irska, Velika Britanija, Malta in Portugalska.
Jurisdikcija – izbira vrste in pristojnosti tribunala, ki bo reševal morebitni spor
Vprašanje izbire prava, ki se bo uporabljalo za pogodbo, in vprašanje dogovora
o vrsti in pristojnosti tribunala (bodisi sodišča bodisi arbitraže), ki bo reševal
morebitni spor, morata stranki v pogodbi dogovoriti na način, da glede teh dveh
vprašanj dosežeta zadovoljivo stopnjo varnosti in predvidljivosti.
“All disputes arising out or in connection with the present contract shall be subject to
the exclusive jurisdiction of the courts in (ime države jurisdikcije).”
Izbira jurisdikcije ne pomeni izbire (materialnega) prava, ki se uporablja za konkretno pogodbeno razmerje med strankama, temveč pomeni izbiro pristojnega
tribunala, ki bo v konkretnem primeru spora odločal, in s tem izbiro procesnih
pravil, po katerih se bo postopek vodil. To bo, na primer, v primeru, ko slovenski in
romunski poslovni partner dogovorita pristojnost sodišča v Bukarešti, pomenilo,
da se bo njun spor vodil po procesnih pravilih, kot jih določa romunska zakonodaja.
Slovenski partner se bo tako znašel v položaju, ko bodo v njegovem sporu sodili
sodniki, ki so enake narodnosti, in vodijo postopek v jeziku nasprotne stranke. Pri
tem velja še posebej poudariti, da se bodo v tem primeru tudi vsi dokazi na sodišču
izvajali v jeziku in po pravilih države nasprotne stranke, kar zna slovensko stranko
marsikdaj presenetiti, predvsem pa je to zanjo naporno, drago in predvsem nepredvidljivo.
Premišljen dogovor o jurisdikciji se lahko za stranke v nekaterih primerih izkaže kot
dogovor ključnega pomena, zato mu gre pri sklepanju pogodb z mednarodnim elementom nameniti zasluženo pozornost. V poslovni praksi je dogovor o jurisdikciji,
tako kot dogovor o veljavnem pravu, pogosto podrejen vprašanju ekonomske/pogajalske moči posamezne pogodbene stranke, kar stranki v podrejenem položaju
bistveno otežuje izpogajanje pristojnosti sodišča svoje države in jo tako dejansko
sili v podrejen položaj.
Pogosto je zato v mednarodnem poslovanju praksa, da pogodbeni stranki rešitev
morebitnega spora zaupata v reševanje arbitraži.6 Arbitražni način reševanja sporov v središče postavlja stranki, ki se lahko vnaprej dogovorita glede vseh bistvenih
vprašanj postopka (npr. jezik postopka, pravila postopka, sedež arbitraže, število
arbitrov) in tako odpravita številne negotovosti ter tveganja, ki sicer spremljajo
sodno reševanje sporov.
6 Več o možnostih reševanja sporov s pomočjo arbitraže in drugih načinih alternativnega reševanja sporov
lahko najdete na spletnem naslovu: www.sloarbitration.eu.
Pristojnost arbitraže lahko stranki v pogodbi dogovorita, npr. z uporabo spodnje
klavzule, ki poverja pristojnost reševanja morebitnega spora Stalni arbitraži pri
Primer tipizirane arbitražne klavzule Stalne arbitraže pri Gospodarski zbornici
“Any controversy, dispute, or claim arising out of or relating to this contract, or the breach,
termination or invalidity thereof, shall be finally settled by a panel of three arbitrators or
a sole arbitrator appointed in accordance with the Rules of Arbitration of the Permanent
Court of Arbitration attached to the Chamber of Commerce and Industry of Slovenia.
The law of ______________ shall apply to the substance of the dispute;
The language(s) to be used in the arbitral proceedings shall be;
The arbitral tribunal shall be composed of(sole arbitrator/panel of three arbitrators);
The appointing authority shall be ___________________.”
Pogodbena varnost – predvidljivost v poslovnem razmerju
Podjetja si pri poslovanju s svojimi pogodbenimi partnerji želijo varnega in trdnega
poslovnega odnosa. Pogosto je zato ključnega pomena, da se pogodbeni partnerji
že na začetku dogovorijo o ključnih vprašanjih njihovega poslovnega odnosa, med
katera štejemo tudi vprašanje merodajnega prava in jurisdikcije. To je še toliko
bolj pomembno v primeru mednarodnih pogodb, saj si poslovni partnerji želijo,
da bi bilo njihovo pogodbeno razmerje jasno, predvsem pa predvidljivo in brez
presenečenj v primeru morebitnega spora.
Marko Djinović, univ. dipl. prav.,
je v.d. generalnega sekretarja Stalne arbitraže pri GZS in direktor GZS-Centra
za mednarodno gospodarsko pravo.
Ukvarja se z mednarodno gospodarsko arbitražo in s svetovanjem strankam
na področju gospodarskega pogodbenega in mednarodnega gospodarskega prava, zlasti sklepanja in izvajanja mednarodnih prodajnih pogodb. Bil je
član delovne skupine za pripravo slovensko-angleške izdaje pravil Incoterms
2010, trenutno pa je član delovne skupine za pripravo ICC Vodnika po pravilih Incoterms 2010. Redno predava o mednarodni prodajni pogodbi, pravnih
vidikih izvoznega poslovanja in je avtor strokovnih člankov ter monografij iz
omenjenih področij.
6. ARBITRAŽA KOT POSLOVNI MODEL REŠEVANJA
GOSPODARSKIH SPOROV
Praksa kaže, da se slovenska podjetja vse bolj zavedajo pomena hitrega in učinkovitega reševanja gospodarskih sporov. Dejstvo je, da so spori stalni spremljevalci posla, tako v domačih kot v mednarodnih gospodarskih transakcijah, zato
je pomembno že v fazi pogajanj o vsebini pogodbe poseben preudarek nameniti
vprašanju reševanja eventualnih sporov.
Sodni zaostanki so iz leta v leto večji, negativne posledice le-teh pa nemalokrat
občutijo prav podjetja, ki jih dolgotrajni sodni postopki »izčrpavajo«. Poslovna praksa zato išče alternative sodnemu reševanju sporov, pri čemer se, zaradi številnih
prednosti, ki jih prinaša, pogosto odloča za arbitražo.
Kvalitetno upravljanje s spori je tako eden od elementov poslovne odličnosti podjetja in del dolgoročne poslovne strategije. Zato ne preseneča, da reševanje gospodarskih sporov z arbitražo v zadnjem času v Sloveniji in tujini znatno pridobiva
na pomenu in da vse več podjetij arbitražo pojmuje kot svojo »primarno« poslovno
Arbitraža je poslovni model reševanja sporov
Arbitraža je postopek reševanja sporov pred arbitrom posameznikom ali arbitražnim senatom, ki ga stranke izberejo same in ga pooblastijo, da z arbitražno odločbo dokončno odloči v sporu.
Že kratka opredelitev pokaže, da arbitraža v središče postavlja stranki, ki se lahko
dogovorita glede vseh bistvenih vprašanj postopka (npr. števila arbitrov, postopkovnih pravilih, sedeža arbitraže, jezika postopka). Možnost, da stranki sporazu-
mno oblikujeta postopek, je za poslovno prakso zelo privlačna, saj je na ta način
mogoče vnaprej odpraviti številne negotovosti in rizike, ki spremljajo sodno reševanje sporov. Z ekonomskega vidika to pomeni, da arbitraža omogoča strankam
učinkovito obvladovanje časa in stroškov postopka (time & cost management), tj.
dveh bistvenih komponent vsakega spora.
Hitrost kot glavna prednost arbitraže
Značilnost globalnega poslovanja je velika dinamika in fleksibilnost transakcij ter
težnja po čim večji učinkovitosti, ob čim nižjih stroških. In prav to so značilnosti
arbitraže kot poslovnega modela reševanja sporov. Stranke se v praksi odločajo
za arbitražo zaradi številnih prednosti, ki jih ta prinaša v primerjavi z reševanjem
sporov pred sodiščem:
hitrost in učinkovitost postopka, pri čemer naj bi povprečni arbitražni postopek trajal od 6 do 12 mesecev;
ii. enostopenjski postopek, ki se konča z izdajo pravnomočne arbitražne
odločbe in je po svojem učinku izenačena s pravnomočno sodno odločbo;
iii. zaupnost postopka, ko gre za občutljiva razmerja in je bistvenega pomena
zaščita dobrega imena in ugleda strank, poslovnih skrivnosti, pravic intelektualne lastnine;
iv. možnost strank, da izberejo arbitra, ki je specialist za določeno področje;
v. fleksibilnost strank pri oblikovanju postopka ipd.
Kako se dogovoriti za arbitražo?
Stranki se morata za pristojnost arbitraže dogovoriti s pisnim arbitražnim sporazumom, ki se lahko sklene:
glede bodočih sporov v obliki arbitražne klavzule v pogodbi (priporočljivo)
ii. glede že obstoječega spora s sklenitvijo posebnega arbitražnega sporazuma.
· vloži tožbo
· imenuje arbitra
· plačilo predujma
v 2 mesecih
o imenovanju arbitra posameznika
imenovana arbitra
imenujeta predsednika senata
ARBITRAŽNO ODLOČBO
odločba je dokončna
na zahtevo stranke
ARBITRAŽNE
ARBITRAŽNA
• nejavna obravnava
• izvedba dokazov
• zaslišanje prič
• odločitev o zadevi
60 dni po končani obravnavi
• v obliki arbitražne
• kadarkoli tekom
· odgovor na tožbo
servisiranje postopka
Arbitražni postopek je urejen s Pravilnikom o arbitražnem postopku pred Stalno arbitražo pri Gospodarski zbornici
Slovenije (prečiščeno besedilo UL RS, št. 49/00, spremembe UL RS, št. 66/03).
Vsako nesoglasje, spor ali zahtevek, ki izvira iz te pogodbe ali je z njo v zvezi ali izvira
iz njene kršitve, prenehanja ali neveljavnosti, bo dokončno rešil senat treh arbitrov ali
arbiter posameznik, imenovan na podlagi Pravilnika o arbitražnem postopku pred Stalno
arbitražo pri Gospodarski zbornici Slovenije.
Dimičeva ulica 13, SI-1000 Ljubljana
01 58 98 180
z opravljenim pravniškim državnim izpitom, je samostojna pravna svetovalka Inštituta za delodajalce GZS. Ukvarja se s pravom kolektivnih pogodb v
gospodarskih dejavnostih in kolektivnimi delovnimi spori ter individualnimi
delovnimi razmerji pri svetovanju članicam ter strokovno podporo socialnemu dialogu. Je generalna sekretarka Častnega sodišča pri Gospodarski
zbornici Slovenije. Od leta 2009 je strokovna vodja projekta Alternativno
reševanje delovnih sporov s podporo socialnega dialoga in vodja strokovne skupine v pilotskem projektu mediacije v delovnih sporih. Je članica
Strokovne skupine ESS za pripravo Zakona o delovnih razmerjih in Zakona
o stavki. Vsa leta sodeluje kot sodnica porotnica na delovnem in socialnem
sodišču ter sodeluje na strokovnih srečanjih s prispevki s svojega strokovnega področja.
7. MEDIACIJA LAHKO PRETVORI NAŠE POSLOVNO
RAZMERJE IZ POSLOVNEGA RIZIKA V POSLOVNO
Osvetlimo pomembnost dvostranske komunikacije na vseh družbenih nivojih za
soustvarjanje pozitivne družbene klime. Ta je enako in še bolj pomembna tudi za
poslovne odnose, saj se v poslovnem svetu odraža tudi s poslovnimi – finančnimi
rezultati. Ko različnost interesov z neustrezno komunikacijo ustvari konflikt, poslovne napetosti, nesporazume, tekmovalnost, razdrte posle, spore, jih lahko reši
le komunikacija. Skratka, bolezen–spor, ki ga zdravijo sodišča z »rezom v živo«
in ki je dostikrat nastal zaradi pomanjkanja komunikacije, lahko ozdravimo z enakim instrumentom, ki je povzročil njegov nastanek – s komunikacijo. V tej fazi pri
njem ne sodelujeta samo stranki, ampak tudi tretja, nevtralna oseba, ki pomaga
in usmerja, vodi in spodbuja iskanje skupne rešitve nastalega problema. To je že
Mediacija ustvari možnost tolerantnega sožitja za naprej. Sodni mlini rešijo spor
za nazaj, odprt pa puščajo problem.
Različnost interesov še ni konflikt
Različni poslovni subjekti imajo različne poslovne cilje, različno poslovno politiko,
različne interese glede na lastništvo in umeščenost v prostor. Različnost interesov
je legitimna, vendar sama po sebi še ni konflikt. Konflikt je situacija ali proces,
v katerem želje enega ovirajo izpolnjevanje želja drugega. Ima lahko različne po-
javne oblike: nestrinjanje, nasprotovanje, nesoglasje, odklanjanje, neupoštevanje,
prepir, pretep, spor.
Vendar različnost interesov vodi v konflikt le, če ni pravega dialoga. Dobra komunikacija je zato odlično orodje za dobro reševanje neskladja interesov in ciljev. Zelo
enostavno: razgovor, poslušanje, pogajanje, dogovor.
Kriza vrednot in gospodarska kriza
»Kriza vrednot« je stanje, v katerem stare vrednote za nekatere – predvsem za
družbeno elito - ne veljajo več. Iz razloga, ker jih elita ne upošteva, ne ker bi res
izpuhtele. Kriza vrednot privede tudi do krize komunikacije – ta postane le simbolična, nejasna. V poslovnem svetu ustvarja gonjo za pridobitništvom in tekmovanje. Posli se sklepajo nemoralno – tako, da so samo na papirju, dejansko pa ni bilo
prave volje vsaj ene od strank. Namanj tiste, ki kasneje verjetno ne bo izpolnila
svoje obveznosti.
Kriza vrednot sama po sebi vodi tudi v gospodarsko krizo. Gospodarska kriza je po
definiciji obdobje pomembnih neželenih dogodkov v gospodarstvu. Izkazuje se z
negativno rastjo makroekonomskih kazalnikov, kot so raven cen, stopnja zaposlovanja, pretoka kapitala,... Žal jo država dostikrat zazna šele, ko se dotakneobčutljivih družbenih slojev in povzroča socialne nemire.
Mediacija najde možne rešitve v poslovnih zvezah, kjer je sodni postopek neuspešen
Ko do konfliktov pride, kar je povsem normalna življenjska izkušnja, jih moramo
znati razreševati. Vsak poslovni dogovor, ki ni spoštovan, pomeni tak konflikt in
če ne bo pravočasno razrešen, tudi artikuliran spor. Pogovor s pogajanji je ena
od variant, da se doseže nov sporazum, vendar je v pogajanjih dostikrat prisotno
merjenje moči. Ni vedno rezultat pogajanj nov skupen dogovor, temveč prestižna
vojna za enega od pogodbenikov.
Nabor nesodnih načinov reševanja sporov nam ponuja več tehnik, kot so: poleg
pogajanj in mediacije tudi kombinacija mediacije in arbitraže, samo arbitraža.
Tujina pozna še veliko drugih alternativ, ki pa našemu poslovnemu in kulturnemu
prostoru niso blizu. Strokovnjaki vedo povedati, da so to stare veščine, ki jih je
odkrila civilizacija, mi pa jih odkrivamo na novo.
Mediacija je sofisticiran način reševanja konflikta. To je način mirnega/nesodnega
reševanja sporov. Je postopek, v katerem tretja oseba, mediator, ki uživa zaupanje
obeh strank, pomaga strankama oblikovati rešitev za njun problem na podlagi njunih dejanskih interesov. To je pomembna razlika od sodnih in arbitražnih postop-
kov, v katerih je okvir razreševanja le pravni zahtevek, ključ do rešitve pa le presoja
pravnega in dejanskega stanja, ki se ga preizkuša skladno z natanko opredeljenimi
procesnimi pravili.
Mediacija ali posredovanje je natančno strukturiran postopek, v katerem mediator
pomaga strankama oblikovati sporazum; strankama pomaga najti rešitev spora z
nasvetom, napotilom, mnenjem, usmerjanjem.
Da je strukturiran postopek, pomeni, da ima natanko določene faze. Te so:
Uvodni nagovor mediatorja in uvodne izjave strank – v tem delu mediator
strankama pojasni svojo vlogo in naloge, predstavi načela postopka in
možen način dela – zlasti pomen skupnih in ločenih srečanj. Posebej se
podpiše izjava o zaupnosti kot dokument, ki za vse tri sodelujoče pomeni,
da čuvajo podatke, ki jih izvejo v mediaciji. Med drugim tudi ni dovoljeno
podatkov iz mediacije uporabiti za dokaz ali poklicati medatorja k pričanju v kasnejšem sodnem postopku.
Raziskovalna faza – pomeni predstavitev zgodb strank in njihovih stališč.
V tej fazi je potrebno ločiti osebe od problema, da se vzpostavi komunikacija. Mediator pomaga s tehniko aktivnega poslušanja in postavljanja
vprašanj ter na skupnih in ločenih srečanjih odkriva prave interese strank.
Faza pogajanj – ta se lahko začne le po uspešni raziskovalni fazi, ko so
znani vsi interesi, vsa dejstva in stranki pripravljeni na pogajanja in sami
kreativno iščeta rešitve.
Zaključna faza – pomeni poravnavo kot skupni sporazum obeh strank,
ki je sklenjena na podlagi interesov obeh in je naravnana na življenje
vnaprej. Obsega lahko dogovore, ki so izven prvotnega zahtevka strank –
bistveno je, da se stranki o tem soglasno dogovorita; pravno gledano pa
mora biti taka poravnava dopustna.
Mediacija ima naslednje temeljne značilnosti, ki jo napravijo močno in privlačno, ko
o njej izvemo kaj več, saj nudi:
tajnost postopka za obe stranki - v času priprav, začetka, trajanja in končnega dogovora. Čuvanju tajnosti sta zavezani obe stranki in tudi mediator,
ii. prostovoljnost za vse tri udeležence – tako stranki kot mediator lahko
kadarkoli prostovoljno zapustijo postopek,
iii. meje sporazuma med strankama so zelo široke in so lahko tudi izven
postavljenega zahtevka in tudi o drugih zahtevkih in celo o zastaranih
zahtevkih,
iv. možnost nadaljevanja sodelovanja med strankama,
v. sposobnost večjega nadaljnjega samostojnega reševanja sporazumov ali
trenj,
vi. vzpostavljanje pozitivne medsebojne klime in produktivnega okolja,
vii. dogovor o mediaciji je možen kadarkoli po nastanku spora v okviru zakonskih rokov za sodno varstvo in pod pogojem, da gre za zahtevek, glede
katerega se stranki lahko poravnata.
Mediacija lahko poteka kadarkoli. Če poteka kot sodnemu postopku pridružen postopek, potem je njeno trajanje omejeno na tri mesece in se potem nadaljuje sodni
postopek, če pa poteka kot nesodni postopek v celoti, ni vezana na roke.
Nesodna mediacija v končnem dogovoru strank ponuja enkovredno kvaliteten
(sodno izvršljiv) dokument kot je sodba ali sodna poravnava, pod pogojem, da je ta
oblikovan kot sodni sporazum na pretorskem naroku:
sporazum v obliki notarskega zapisa,
ii. sporazum v obliki arbitražne odločbe.
Mediacija kot nesodni način reševanja spora je neprimerna le redkokdaj. To je zlasti v primerih, ko gre za zadeve, neprimerne za mediacijo - pridobivanje judikata,
strokovna vprašanja, ipd. V večini primerov mediacija ni primerna le takrat, ko so
ljudje za to neprimerni: neresni, nezreli, zamerljivi, vzkipljivi, pretirano čustveni,
nekontroliranega obnašanja, …
Vsak družbeno odgovoren in etično osveščen poslovni subjekt bo sprejel mediacijo
kot način nesodnega reševanja spora in novo možnost. S tem mediacija res lahko
pretvori spor iz poslovnega rizika v poslovno priložnost.
ANDREJKA KOS, univ. dipl. prav.
je pravna svetovalka v Pravni službi GZS. Leta 2012 je diplomirala na Pravni
fakulteti Univerze v Mariboru pod mentorstvom dr. Vesne Kranjc na temo
Pravna razmerja med naročnikom, izvajalcem in podizvajalcem gradbene
pogodbe. V času študija je v okviru programa Erasmus eno leto študirala
na Masarykovi univerzi v Brnu, kjer je nadgradila znanja s področja gospodarskega in pogodbenega prava. Ukvarja se z gospodarskim, pogodbenim,
stečajnim in delovnim pravom.
8. PRAVNA PODLAGA IN POSTOPKI IZVRŠBE V
Postopek izvršbe v EU urejajo:
Bruseljska uredba I (v nadaljevanju: BU I)1,
ii. Uredba o evropskem izvršilnem naslovu(v nadaljevanju UEIN)2,
iii. Uredba o evropskem plačilnem nalogu(v nadaljevanju UEPN)3,
iv. Uredba o sporih majhne vrednosti (v nadaljevanju USMV)4.
BU I se uporablja v civilnih in gospodarskih zadevah, ne zajema davčnih, carinskih
ali upravnih zadev. Ne uporablja se za osebna stanja ali pravno in poslovno sposobnost fizičnih oseb, za premoženjska razmerja iz zakonske zveze, oporoke in
dedovanje. Prav tako se ne uporablja za insolvenčne postopke, socialno varnost in
arbitražo.5
1 Uredba Sveta (ES), št 44/2001 z dne 22. decembra 2000 o pristojnosti in priznanju ter izvrševanju sodnih
odločb v civilnih in gospodarskih zadevah, UL 012, 16. 1. 2001, UL L 225, 22. 8. 2002, UL L 334, 10. 11.
2004, UL L 381, 28. 12. 2004, UL L 363, 20. 12. 2006.
2 Uredba Evropskega parlamenta in Sveta (ES), št. 805/2004 z dne 21. aprila 2004 o uvedbi evropskega
naloga za izvršbo nespornih dajatev, UL L 143, 30. 4. 2004.
3 Uredba (ES) št. 1896/2006 Evropskega parlamenta in Sveta z dne 12. decembra 2006 o uvedbi postopka za
evropski plačilni nalog, UL Č 399, 30. 12. 2006.
4 Uredba (ES) Evropskega parlamenta in Sveta, z dne 11. julija 2007, o uvedbi evropskega postopka v sporih
majhne vrednosti, UL L 199, z dne 31. 7. 2007.
5 1. člen BU I.
BU I določa postopek eksekvature kot pogoj, da se lahko tuj izvršilni naslov izvrši
v državi izvršbe, kar pomeni, da se lahko sodna odločba, izdana v državi članici in
izvršljiva v tej državi, izvrši v drugi državi članici, ko je na zahtevo katere koli od
zainteresiranih strank razglašena za izvršljivo v tej državi. Tako mora upnik najprej
pridobiti potrdilo o izvršljivosti od sodišča ali pristojnega organa, ki je izdalo sodno
odločbo. Sodišče ali pristojni izda potrdilo na standardnem obrazcu iz priloge V oz.
VI6 BU I, ki potrjuje izvršljivost sodne odločbe v državi izvora. Nato se vloži zahteva za priznanje izvršljivosti v državi izvršbe pri sodišču ali pri pristojnem organu.
Stranka, ki zahteva razglasitev izvršljivosti, mora predložiti izvod sodne odločbe,
ki izpolnjuje pogoje, potrebne za potrditev njegove verodostojnosti.7 Poleg tega je
zahtevku potrebno priložiti še potrdilo sodišča izvora o izvršljivosti sodbe. V primeru, da so priloženi vsi zahtevani dokumenti, sodišče v državi izvršbe razglasi sodno
odločbo za izvršljivo, ne da bi sodišče zaslišalo dolžnika ali mu dalo možnost, da
se izjavi o predlogu.8 Postopek izvršljivosti poteka po pravu države, v kateri se
zahteva izvršitev sodne odločbe9, pod nobenim pogojem pa ni dovoljeno preverjati
vsebine tuje sodne odločbe.10
Ko je tuj izvršilni naslov razglašen za izvršljivega, je enakovreden domačemu izvršilnemu naslovu, kar pomeni, da ima upnik, ki želi voditi izvršbo na podlagi tujega
izvršilnega naslova, na voljo le tista sredstva izvršbe, ki so na voljo v državi izvršbe.11
Zoper odločbo sodišča o predlogu za razglasitev izvršljivosti lahko upnik ali dolžnik
vloži pravno sredstvo. Le-to se vloži pri okrajnem sodišču, na območju katerega
ima upnik ali dolžnik stalno prebivališče.12 Pravno sredstvo zoper razglasitev izvršljivosti je treba vložiti v enem mesecu po njeni vročitvi. V primeru, da dolžnik nima
sedeža v državi članici, v kateri je bila razglašena izvršljivost, temveč v drugi državi
članici, je rok za pravno sredstvo dva meseca in začne teči od dneva vročitve. Tega
roka ni dovoljeno podaljšati na račun oddaljenosti.13
Sodišče, pri katerem se vloži pravno sredstvo, lahko prekliče razglasitev izvršljivosti, če je:
razglasitev izvršljivosti v nasprotju z javnim redom;
ii. bilo kršeno načelo kontradiktornosti;
http://ec.europa.eu/justice_home/judicialatlascivil/html/rc_jccm_filling_si_sl.htm.
1. odstavek 53. člena BU I.
41. člen BU I.
1. odstavek 40. člena BU I.
2. odstavek 45. člen BU I.
Andrej Ekart, Vesna Rijavec, Čezmejna izvršba v EU, GV Založba, Ljubljana 2010, str. 35.
42.b člen Zakona o izvršbi in zavarovanju.
43. člen BU I.
iii. nezdružljiva s sodno odločbo, izdano v sporu med istima strankama v
državi članici, v kateri se zahteva priznanje;
iv. nezdružljiva s predhodno sodno odločbo, izdano v drugi državi članici ali v
tretji državi glede istega zahtevka med istima strankama.
Ker je postopek s pravnimi sredstvi kontradiktoren, dolžnik z vročitvijo sklepa o
izvršljivosti izve, da upnik poskuša poseči po njegovem premoženju v državi izvršbe. Tako lahko dolžnik že pred samo izvršbo prenese svoje premoženje iz države
izvršbe. Da bi se upnik temu izognil, lahko uveljavlja začasne ukrepe ali ukrepe zavarovanja po pravu zaprošene države članice in tako prepreči prenos premoženja.14
Potrdilo o izvršljivosti v državi izvora
Obrnite se na sodišče izvora, ki je izdalo sodno odločbo, da potrdi
njeno izvršljivost.
Sodišče izvora izda potrdilo
Sodišče izda potrdilo o izvršljivosti sodbe.
Vložitev zahtevka za razglasitev izvršljivosti v državi izvršbe
Zahtevek se vloži. Zahtevku je potrebno predložiti izvod sodne odločbe,
ki izpolnjuje pogoje, potrebne za potrditev njegove verodostojnosti.
Zahtevku je potrebno priložiti še potrdilo sodišča izvora o izvršljivosti sodbe.
Razglasitev izvršljivost v državi izvršbe
Ko so pri sodišču ali pri pristojnem organu v državi članici izvršbe
predloženi vsi zahtevani dokumenti, sodišče razglasi sodno odločbo za
izvršljivo.
14 Andrej Ekart, Vesna Rijavec, Čezmejna izvršba v EU, GV Založba, Ljubljana 2010, str. 121, glej tudi 47. Člen
Dejanska izvršba
Ko sodišče razglasi sodno odločbo za izvršljivo se izvrši pod istimi pogoji
kot sodba, izdana v državi članici izvršbe. Upnik ima na voljo le tista
sredstva izvršbe, ki so v državi izvršbe na voljo.
Uredba o evropskem izvršilnem naslovu
UEIN je uvedla evropski nalog za izvršbo za nesporne zahtevke ter določila minimalne standarde in tako omogočila prost pretok sodb, sodnih poravnav in javnih
listin po vseh državah članicah brez vsakršnih vmesnih postopkov.
UEIN je odpravila postopek eksekvature v državi izvršbe in tako pripomogla k pospešitvi in pocenitvi postopkov čezmejne izvršbe v državah članicah EU.
UEIN se uporablja za sodbe, sodne poravnave in javne listine o nespornih zahtevkih. Zahtevek se šteje za nespornega, če se je dolžnik izrecno strinjal z njim s pripoznanjem ali če mu dolžnik med sodnim postopkom ni nikoli ugovarjal. Zahtevek
se šteje za nespornega tudi, kadar je dolžnik sodeloval v postopku in ugovarjal
zahtevku, vendar pa kasneje ni bil več navzoč ali zastopan na kasnejši obravnavi,
če se takšno ravnanje po pravu države članice izvora šteje za pripoznanje zahtevka
ali dejstev.
Sodišče na zahtevo stranke potrdi sodbo kot evropski izvršilni naslov (v nadaljevanju: EIN). Sodna odločba se potrdi kot EIN, če: 15
sodna odločba vsebuje nesporen zahtevek;
ii. je sodna odločna izvršljiva v državi članici izvora;
iii. v državi izvora ni prišlo do kršenja določenih pravil o pristojnosti;
iv. če gre za pasivno nesporen zahtevek, morajo biti v postopku za izdajo sodne odločbe v državi izvora upoštevani minimalni standardi UEIN, sodba
pa more biti izdana v državi članici toženčevega stalnega bivališča, če je
toženec potrošnik.
Sodišče potrdi sodbo kot EIN na standardnem obrazcu, ki je dostopen na spletni
strani Evropski pravosodni atlas za civilne zadeve.16
15 Andrej Ekart, Vesna Rijavec, Čezmejna izvršba v EU, GV Založba, Ljubljana 2010, str. 165, glej tudi 6. člen
UEIN.
16 http://ec.europa.eu/justice_home/judicialatlascivil/html/rc_eeo_filling_si_sl.htm.
Kot smo že omenili, je UEIN odpravila postopek eksekvature in tako omogočila, da
se sodba, ki je potrjena kot EIN v državi članici izvora, prizna in izvrši v drugih državah članicah, ne da bi bila potrebna razglasitev izvršljivosti in brez vsake možnosti
ugovora njenemu priznanju.17 Tako se tuja sodna odločba, ki je potrjena kot EIN,
izvrši pod istimi pogoji kot sodba, izdana v državi članici izvršbe. Upnik mora pristojnemu organu države izvršbe, ki je pristojen za izvršbo, predložiti izvod sodbe
in izvod potrdila o EIN, ki izpolnjujeta pogoje, potrebne za dokaz njune pristnosti.
Po potrebi je tudi potrebno priložiti prepis ali prevod EIN v uradnem jeziku države
članice izvršbe ali v jeziku, ki ga je država članica označila za sprejemljivega.18
EVROPSKI IZVRŠILNI NALOG
Vložitev zahtevka v državi izvora
Obrnite se na sodišče izvora, da potrdi sodbo o nespornem zahtevku
Sodišče izda potrdilo o EIN
Vložitev zahtevka v državi izvršbe
Organu države članice, ki je pristojen za izvršbo se predloži izvod sodbe
in izvod potrdila o EIN.
Sodna odločba, ki je potrjena kot EIN, se izvrši pod istimi pogoji kot sodba, izdana v državi članici izvršbe. Po potrebi je potrebno priložiti prepis
ali prevod EIN.
Uredba o evropskem plačilnem nalogu
Namen te uredbe je z uvedbo postopka za evropski plačilni nalog (v nadaljevanju:
EPN) poenostaviti, pospešiti in zmanjšati stroške sodnih postopkov v čezmejnih za-
17 5. člen UEIN.
18 20. člen UEIN.
devah v zvezi z nespornimi denarnimi zahtevki ter dopustiti prosti pretok evropskih
plačilnih nalogov v vseh državah članicah z določitvijo minimalnih standardov, katerih upoštevanje povzroči nepotrebnost vseh vmesnih postopkov v državi članici
izvršbe pred priznanjem in izvršbo.19 Postopek za izdajo EPN se uvede za izterjavo
denarnih zahtevkov za določene denarne zneske, ki so v trenutku predložitve vloge
za EPN že zapadli v plačilo.20
Uredba o sporih majhne vrednosti
Uredba o sporih majhne vrednosti (v nadaljevanju: USMV) uvaja evropski postopek
v sporih majhne vrednosti, katerega namen je poenostavitev in pospešitev reševanja čezmejnih sporov majhne vrednosti in znižanje stroškov. USMV je na voljo
strankam v sporu kot alternativa postopkom, ki obstajajo na podlagi zakonov držav
članic.21 USMV se porablja v čezmejnih civilnih in gospodarskih zadevah, ne glede
na vrsto sodišča, kjer vrednost zahtevka brez vseh obresti, stroškov in izdatkov ne
presega 2000 EUR v času, ko pristojno sodišče prejme obrazec zahtevka.
19 9. točka preambule k UEPN.
20 4. člen UEPN.
21 1. člen USMV.
MATIC TESLA, univ. dipl. prav.
je pravni svetovalec v Pravni službi GZS. Leta 2010 je na Pravni fakulteti
Univerze v Ljubljani v roku z odliko diplomiral iz Državnih pomoči v železniškem sektorju. Po diplomi se je vpisal na mednarodni redni magistrski program Poslovodenje in organizacija – smer finance, ki ga izvaja Ekonomska
fakulteta Univerze v Ljubljani. Septembra 2011 je pričel z opravljanjem
sodniškega pripravništva na Višjem sodišču v Ljubljani. V okviru študija na
ekonomski fakulteti je sodeloval v delovni skupini, ki se je ukvarjala z insolvenčno zakonodajo in za potrebe zbornika Poslovne konference Portorož
2011 spisala članek z naslovom Bankruptcy procedures in Slovenia: A legal
and economic perspective, katerega soavtor je tudi sam. Ukvarja se z gospodarskim, pogodbenim, stečajnim in delovnim pravom.
9. NADNACIONALNA POSTOPKA ZA ČEZMEJNO
IZTERJAVO TERJATEV
Učinkovita, predvsem pa hitra izterjava neporavnanih nespornih dolgov je za gospodarske subjekte izredno pomembna, saj so zamude pri plačilih tisti razlog, ki
povzroča plačilno nesposobnost, kar ogroža preživetje podjetij.1
Postopek za izdajo evropskega plačilnega naloga
Postopek za izdajo evropskega plačilnega naloga (v nadaljevanju: EPN)2 se uvede
za izterjavo čezmejnih denarnih zahtevkov za določene denarne zneske, ki so v
trenutku predložitve vloge za EPN že zapadli v plačilo.3 Vsaj ena od strank mora
imeti stalno ali običajno prebivališče v državi članici, ki ni država, pred sodiščem
katere poteka postopek.4
EPN se uporablja v čezmejnih civilnih in gospodarskih zadevah, ne glede na vrsto
sodišča.5 Ne uporablja pa se za davčne, carinske ali upravne zadeve ali za odgovornost države za dejanja in opustitve dejanj pri izvajanju javne oblasti. Prav tako se
EPN ne uporablja v nekaterih civilnih zadevah, med katerimi je potrebno izpostaviti
predvsem stečaj, postopke v zvezi z likvidacijo plačilno nesposobnih družb ali druge postopke, prisilne poravnave in podobne postopke.6
6. točka Preambule k Uredbi o evropskem postopku za izdajo plačilnega naloga (UEPN).
Uredba Sveta (ES) št. 1896/2006 z dne 12. decembra 2006.
4. člen UEPN.
1. odstavek 3. člena UEPN.
2. člen UEPN.
2. odstavek 2. člena UEPN.
Predlog za EPN se vloži na standardnih obrazcih
Predlog za EPN se vloži na standardnih obrazcih, ki so v vseh uradnih jezikih dostopni na spletni strani evropskega portala e-pravosodje.7 Na tej spletni povezavi je
na voljo tudi več informacij o tem, katera sodišča so pristojna za izdajo evropskega
plačilnega naloga in kam je treba poslati obrazec vloge za evropski plačilni nalog.
Jezik obrazca je v Sloveniji slovenščina oziroma tudi jezika narodnih skupnosti (madžarščina, italijanščina), ki sta v uradni rabi pri sodiščih na območju teh narodnih
Opredelitev zahtevka in dokazi
Na standardni obrazec A8 mora tožeča stranka vpisati podatke s katerimi bo jasno
opredelila in utemeljila svoj zahtevek, poleg tega pa tudi opis dokazov zato, da se
lahko tožena stranka odloči, ali bo na podlagi tega podala ugovor ali ne.9
Predlog se vloži v fizični obliki, saj trenutno še ni mogoče elektronsko vlaganje
predlogov ali tožb v pravdnem postopku. Zastopanje odvetnika ali drugega pravnega strokovnjaka ni obvezno niti za tožečo stranko niti za toženo stranko v zvezi
z morebitnim ugovorom zoper EPN. Za izdajanje EPN so v Sloveniji lahko pristojna
tako okrajna kakor tudi okrožna sodišča. Sodišče pregleda vlogo in če je obrazec
pravilno izpolnjen, v 30 dneh izda evropski plačilni nalog.
Morebiten ugovor dolžnika
Sodišče mora nato toženi stranki vročiti evropski plačilni nalog; ta lahko plača
znesek zahtevka ali pa ga izpodbija. Tožena stranka lahko v tridesetih dneh vloži
ugovor. Če dolžnik ugovarja, postopek teče naprej pred pristojnim civilnim sodiščem v državi sodišča, ki je evropski plačilni nalog izdalo.
Če tožena stranka ne vloži ugovora, je evropski plačilni nalog neposredno izvršljiv.
Kopija in po potrebi tudi njegov prevod se pošljeta pristojnim organom države članice izvršbe. Izvršitev poteka v skladu z nacionalnimi predpisi in postopki države
članice, v kateri se izvrši evropski plačilni nalog.
7 https://e-justice.europa.eu/content_european_payment_order_forms-156-sl.do.
8 http://ec.europa.eu/justice_home/judicialatlascivil/html/epo_filling_sl.htm.
9 13. in 14. točka Preambule k UEPN.
POSTOPEK PRI EVROPSKEM PLAČILNEM NALOGU
Zberite potrebne obrazce
Predlog za EPN se vloži na standardnih obrazcih, ki so v vseh uradnih
jezikih dostopni na spletni strani evropskega portala e-pravosodje:
https://e-justice.europa.eu/content_european_payment_order_forms156-sl.do
Izpolnite standardni obrazec A
Obrazec izpolnitev skladu z navodili v slovenščini, čeprav gre za spor s
podjetjem iz druge države članice EU.
Vložite vaš zahtevek na sodišče
Za razreševanje zahtevkov so pristojna okrajna sodišča. Zahtevek vložite
na okrajnem sodišču, ki je pristojno glede na vaše stalno prebivališče.
Sodišče pregleda vlogo in če je obrazec pravilno izpolnjen, v 30 dneh
izda evropski plačilni nalog.
Podjetje bo prejelo vaš zahtevek
Podjetje lahko plača znesek zahtevka ali pa ga izpodbija v roku trideset dni
od dneva prejema z ugovorom. V tem primeru se postopek nadaljuje pred
rednim civilnim sodiščem, kjer se obravnava v skladu z nacionalnim pravom.
Sodišče odloči o vašem zahtevku
Če tožena stranka ne vloži ugovora, je evropski plačilni nalog neposredno
izvršljiv. Kopija in po potrebi tudi njegov prevod se pošljeta pristojnim
organom države članice izvršbe.
Evropski postopek v sporih majhne vrednosti(v nadaljevanju: USMV)10 se uporablja v čezmejnih civilnih in gospodarskih zadevah, ne glede na vrsto sodišča, za
zahtevke v vrednosti do 2000 EUR (brez obresti, stroškov in izdatkov) in omogoča
uporabo standardnih obrazcev.
10 Uredba Sveta (ES) št. 861/2007 z dne 11. julija 2007.
USMV se ne uporablja za davčne, carinske ali upravne zadeve ali za odgovornost
države za dejanja in opustitve dejanj pri izvajanju javne oblasti. Prav tako se USMV
ne uporablja v nekaterih civilnih zadevah, med katerimi je potrebno izpostaviti
predvsem stečaj, postopke v zvezi z likvidacijo plačilno nesposobnih družb ali
druge postopke, prisilne poravnave in podobne postopke.11
Predlog za USMV se vloži na standardnih obrazcih
Evropski postopek v sporih majhne vrednosti se začne z izpolnitvijo standardnega
obrazca A iz priloge I Uredbe12, ki se ga vloži neposredno pri pristojnem sodišču.
Pošlje se ga po pošti, saj v Sloveniji v tem trenutku še ni mogoče vlagati tožb vlagati
po elektronski poti zaradi izostanka podzakonskih predpisov.13
Svoje podatke in svoj zahtevek morate navesti v zgoraj omenjenem obrazcu, ki vključuje opis dokazil v podporu zahtevku, po potrebi pa so mu lahko priložene ustrezne
dokazne listine. Kljub temu, lahko tožeča stranka, kadar je ustrezno, predloži tudi
nadaljnje dokaze med postopkom, kar seveda velja tudi za toženo stranko.
Po prejemu pravilno izpolnjenega obrazca zahtevka sodišče izpolni svoj del I standardnega obrazca za odgovore C iz priloge III. Sodišče mora dvojnik vaše vloge v
14 dneh po prejemu skupaj z obrazcem za odgovore vročiti tožencu.14 Le-ta lahko
odgovori v 30 dneh od vročitve obrazca zahtevka in obrazca za odgovore. Uporaba
standardnega obrazca za odgovore C ni obvezna. Odgovoru na tožbo se priložijo
morebitni listinski dokazi. Jezik obrazca je v Sloveniji slovenščina oziroma tudi jezika narodnih skupnosti (madžarščina, italijanščina), ki sta v uradni rabi pri sodiščih
na območju teh narodnih skupnosti. Sodišče vam mora dvojnik odgovora toženca
poslati v 14 dneh.
Sodišče mora v 30 dneh po prejemu toženčevega (morebitnega) odgovora odločiti
o vašem sporu majhne vrednosti ali pa od strank pisno zahtevati dodatne informacije oziroma ju povabiti na glavno obravnavo. Velja izpostaviti, da ni nujno, da vas
na glavni obravnavi zastopa odvetnik.
Po izdaji odločbe v vašo korist lahko sodišče zaprosite, da brezplačno izpolni
obrazec D, na podlagi katerega bo sodba v vaši zadevi brez nadaljnjih formalnosti
izvršljiva v drugih državah članicah Evropske unije.15
2. odstavek 2. člena Uredbe
http://ec.europa.eu/justice_home/judicialatlascivil/html/sc_filling_sl.htm.
105b. člen ZPP
2. odstavek 5. člena USMV
Edini razlog za zavrnitev izvršbe v drugi državi članici je morebitna nezdružljivost sodbe v sporu majhne
vrednosti s sodbo v zadevi med istima strankama v drugi državi članici.
POSTOPEK PRI SPORIH MAJHNE VREDNOSTI
Evropski postopek v sporih majhne vrednosti se začne z izpolnitvijo
standardnega obrazca A iz priloge I Uredbe:
https://e-justice.europa.eu/content_european_payment_order_forms156-sl.do.
Obrazec izpolnite v skladu z navodili v slovenščini, čeprav gre za spor s
Ko bo sodišče prejelo zahtevek, bo:
- ali zahtevek zavrglo, ker potrošniški spor ni čezmejen ali pa sporna vrednost ne presega 2000 €;
- ali zahtevalo, da le-tega dopolnite, ker je pomanjkljiv;
- ali poslalo kopijo le-tega nasprotni stranki.
Podjetje lahko:
plača znesek zahtevka;
mu nasprotuje;
ne stori ničesar.
Sodišče izda sodbo v 30 dneh po opravljenem zaslišanju oziroma potem
ko pridobi vse potrebne informacije. Sodbo posreduje vsem strankam.
Izvršitev sodbe v drugi državi članici
Po izdaji odločbe v vašo korist lahko sodišče zaprosite, da brezplačno
izpolni obrazec D, na podlagi katerega bo sodba v vaši zadevi brez nadaljnjih formalnosti izvršljiva v drugih državah članicah Evropske unije.
Odvetnica v odvetniški pisarni Grilc, Vouk, Škof
10. UVELJAVLJANJE TERJATEV V AVSTRIJI
Za mala in srednje velika podjetja predstavljajo neporavnane terjatve velike težave,
saj lahko privedejo celo do insolventnosti podjetja. Težave, povezane z neplačevanjem terjatev, so se povečale še zaradi gospodarske krize, saj ima veliko podjetij
težave z likvidnostjo. Ker je mednarodno gospodarsko sodelovanje vedno bolj
tesno in intenzivno, veliko – tudi slovenskih – podjetij prodaja svoje izdelke ali storitve v tujini, npr. v Avstriji, so podjetja v vedno večji meri soočena z uveljavljanjem
terjatev v tujini. Uveljavljanje terjatev doma, torej v Sloveniji – kjer so vam poznani
pravni red in postopki – predstavlja za podjetja izziv, še večji pa je ta izziv, če je
treba uveljavljati terjatve v tujini.
Tudi če veljajo Avstrija in avstrijska podjetja – zlasti v očeh slovenskih poslovnih
partnerjev – kot zelo zanesljivi plačniki, to ne pomeni, da se v gospodarskih odnosih z avstrijskimi partnerji ne bi »zalomilo« in se za uveljavljanje terjatev v Avstriji
ne bi bilo treba poslužiti sodišč.
Za uspešnost posla ni pomembno le, da podjetje pridobi posel in podpiše pogodbo,
ampak da pogodbeni partner – po uspešno končanem delu ali dobavi brezhibnega
blaga – izpolni svoje pogodbene obveznosti. Po navadi je to plačilo zneska, za
katerega sta se poslovna partnerja dogovorila. Pri tem velja opozoriti, da je treba
tudi v fazi pridobitve posla paziti na resnost in boniteto poslovnega partnerja.
V Avstriji ne obstaja baza transakcijskih računov podjetij, kot v Sloveniji, kjer lahko
na spletni strani AJPES-a hitro ugotovimo, ali ima podjetje blokirane račune ali ne.
V prvem koraku je to zadostna informacija. V Avstriji pridobijo podjetja informacije o boniteti poslovnih partnerjev pri bonitetnih hišah, kot so npr. Creditreform,
Kreditschutzverband (KSV) in Alpenländischer Kreditorenverein (AKV). Poizvedbe
so plačljive in znašajo približno 250 EUR na poizvedbo.
Poleg izbora poslovnega partnerja pa je pomembno, da med potekanjem posla
skrbno spremljate plačila, tako da vaša dela lahko pravočasno ustavite in odprte
terjatve niso previsoke.
Poleg izbora poslovnega partnerja je za uspešnost posla pomembna tudi vsebina
pogodbe. Že pri sklepanju le-te lahko – do določene mere – preprečite nevšečnosti
na koncu posla.
Ali in v kakšni meri je možno vplivati na vsebino pogodbe, je odvisno od pozicije in
moči poslovnega partnerja. Močen poslovni partner se bo lažje dogovoril za predplačilo, plačilo v obrokih, veljavnost svojih splošnih pogojev, zagotovitev plačila z
bančno garancijo, pridržek lastninske pravice, sodno pristojnost, veljavno pravo
Sodna pristojnost, veljavno pravo in pridržek lastninske pravice so pogosto predmet splošnih pogojev poslovanja. Splošni pogoji poslovanja so zavezujoči, če sta
se pogodbeni stranki dogovorili, da bodo veljali za pogodbeno razmerje. Splošni
pogoji poslovanja morajo biti poznani pogodbenim strankam ob sklenitvi pogodbe. Ne zadostuje, da so natisnjeni na hrbtni strani računa ali potrdila o naročilu. Po
sodni praksi Evropskega sodišča veljajo splošni pogoji poslovanja kot dogovorjeni,
če so bili poslovnemu partnerju poznani in jih je poslovni partner podpisal.
Naj omenim še, da so splošni pogoji poslovanja v Avstriji neveljavni, če vsebujejo
neobičajna določila ali imajo za poslovnega partnerja grobe posledice.
Pogosto sta sodna pristojnost in veljavno pravo natisnjena v drobnem tisku na koncu poslovnega papirja. Na ta način dogovorjena sodna pristojnost in veljavno pravo
ne veljata kot dogovorjena.
Opomin – prvi korak
Če se je kljub pozorni izbiri poslovnega partnerja »zalomilo«, morate poslovnega
partnerja pozvati k plačilu. To storite tako, da mu pošljete opomin in ga pozovete
k plačilu odprte terjatve. Običajni rok je 14 dni po prejemu opomina. V opominu
lahko opozorite poslovnega partnerja, da boste uveljavljali terjatev sodno, če do
navedenega roka ne bo plačal odprte terjatve. Ni potrebno, da mu pošljete 3 opomine.
Nekateri upniki pri uveljavljanju terjatev koristijo tudi storitve podjetij za inkaso.
To so zasebna podjetja, ki za upnika uveljavljajo terjatve, niso pa odvetniki. Če je
treba odprto terjatev uveljavljati sodno, se je tudi v tem primeru treba obrniti na
odvetnika.
Sodni postopki – drugi korak
Če opomin ni bil uspešen in dolžnik odprtih terjatev ni poravnal, je treba kontaktirati odvetnika, saj mora upnik pridobiti izvršilni naslov. Odvetnik nato dolžnika
še enkrat pozove k plačilu. Če je tudi ta opomin neuspešen, se je treba poslužiti
pravnih sredstev. Če terjatev presega 30.000 EUR odvetnik vloži tožbo.
Za spore z vrednostjo do 10.000 EUR so pristojna okrajna sodišča, za spore, ki
presegajo vrednost 10.000 EUR, pa deželna sodišča. V postopkih nad 5.000 EUR je
obvezno, da stranko zastopa odvetnik.
Plačilni nalog – Mahnverfahren
Avstrijski zakon o pravdnem postopku pozna postopek, ki je podoben izvršbi na
osnovi verodostojne listine v Sloveniji. Za uveljavljanje denarne terjatve, katere vrednost ne presega 30.000 EUR, sodišče izda zoper dolžnika plačilni nalog
(Zahlungsbefehl). Zoper njega lahko dolžnik vloži ugovor (Einspruch). V postopkih
pred okrajnim sodiščem ni potrebno, da je ugovor obrazložen, v postopkih pred deželnim sodiščem pa mora biti. Rok za ugovor v postopkih pred okrajnim sodiščem
znaša 14 dni, v postopkih, za katere je pristojno deželno sodišče, pa 4 tedne.
Če dolžnik plačilnemu nalogu ne ugovarja, postane plačilni nalog pravnomočen in
izvršilni naslov. Če dolžnik ugovarja, pa se pred sodiščem izvede pravdni postopek,
v katerem obe stranki dokazujeta trditve. Pravdni postopek se zaključi s sodbo ali
poravnavo, ki sta izvršilni naslov.
Avstrijski in slovenski postopek o izvršbi sta si podobna, saj je bil avstrijski Zakon
o izvršbi (Exekutionsordnung) vzorec slovenskemu zakonodajalcu. Tako v Sloveniji
kot tudi v Avstriji je izvršba zelo formalna. V obeh državah se postopek izvršbe
začne na predlog upnika. V obeh državah je postopek izvršbe deljen na dva dela,
in sicer na dovolitev izvršbe in opravo izvršbe.
Tako v Sloveniji kot v Avstriji je pogoj za izvršbo izvršilni naslov. Kot izvršilni naslovi veljajo v Avstriji med drugim i.) izvršljive sodne odločbe in sodna poravnava,
ii.) izvršljiv notarski zapis, iii.) druga izvršljiva odločba ali listina, za katero zakon
določa, da je izvršljiv naslov, kot npr: arbitražna odločba, sklepi, dokončne upravne
odločbe, seznam odprtih terjatev zavoda za zdravstveno zavarovanje itd.
Dovolitev izvršbe
V postopku dovolitve izvršbe sodišče preuči formalne in materialne predpostavke
izvršbe. Formalne predpostavke so i.) obstoj izvršilnega naslova, ii.) pristojnost
sodišča, iii.) formalna pravilnost in vsebina predloga za izvršbo in iiii.) procesna
legitimacija strank.
Materialne predpostavke pa se nanašajo na i.) obstoj, veljavnost, zapadlost terjatve, ii.) alternativnost obveznosti, iii.) obstoj ali neobstoj pogoja in izpolnitev
vzajemnosti, iiii.) stvarno legitimacijo strank, v.) sredstva izvršbe, vi.) dopustnost
izvršbe na določen predmet (oprostitve in omejitve izvršbe) ter vii.) obseg izvršbe.
Če so podane formalne in materialne predpostavke za izvršbo, sodišče dovoli izvršbo in izda sklep o dovolitvi izvršbe. Zoper sklep je možen ugovor v roku 14 dni.
Sklep je konstitutivne narave in določi i.) nespremenljiv pravni temelj za izvršbo, ii.)
obseg izvršbe in ga je treba pridobiti pred rubežem. Sklep o izvršbi se vroči upniku
in dolžniku. V primeru rubeža premičnega premoženja, se sklep vroči dolžniku v
trenutku rubeža.
Predmet izvršbe so stvari in pravice. Če se izvršuje denarna terjatev, so lahko predmet izvršbe vse dolžnikove stvari in pravice, ki so v pravnem prometu in izvršba
nanje ni izključena ali omejena. Iz izvršbe so izvzeti oz. izvršbe oproščeni so npr.
stalni mesečni prejemki, do določenega zneska, invalidski pripomočki, predmeti za
osebno rabo, stroji in predmeti, ki so nujno potrebni za opravljanje poklica, denarna
socialna pomoč, štipendije, zakonita preživnina. V Avstriji, za razliko od Slovenije,
ne obstaja javni register transakcijskih računov podjetij, ki precej olajša izvršbo.
Dobro poznanje premoženjskega stanja poslovnega partnerja olajša izvršbo.
A-8020 Graz/Gradec, Lagergasse 57a,
Tel.: +43 (0) 316/72 22 20
Fax: +43 (0) 316/72 22 20-330
SI-1000 Ljubljana, Opekarska II,
Tel.: +386 (0) 51/650 563
dr. RADO RACE ,
Odvetnik v odvetniški pisarni dr. Rado Race
11.UVELJAVLJANJE TERJATEV V ITALIJI
V mednarodni trgovini večkrat nastopijo težave, posebno pri plačilu. Pri postopkih
izterjave, ki zadevajo stranki iz različnih držav, je pomembno, da se pred pričetkom postopka preuči, katero materialno pravo se za posel, ki je predmet tožbe,
uporablja in pristojnost sodišča. To so t. i. preliminarni elementi spora, ki jih ne
gre podcenjevati. V večini primerov se stranki o uporabi prava in pristojnosti ne
dogovorita in zato je potrebno ta dva aspekta bodočega spora podrobno preučiti
na podlagi evropskih in nacionalnih norm.
Postopek za pridobitev plačilnega naloga
V kolikor je posel dovolj dokumentiran (fakture, CMR, notarsko overjen izpisek odprtih postav, dopisi itd.), se v Italiji lahko prične postopek za pridobitev plačilnega
naloga zoper dolžnika (ricorso per decreto ingiuntivo). Tožbi je potrebno priložiti
vso dokumentacijo, ki dokazuje terjatev, in sodnik na podlagi vloge in dokumentov
izda plačilni nalog, s katerim naloži dolžniku, da v roku 40 dni od vročitve plača
dolg. Glede na to, da je zahtevek dokumentiran, je postopek hitrejši od navadnega
pravdnega postopka. V kolikor so podani pogoji (priznanje dolga s strani dolžnika,
»periculum in mora«, terjatev je dokumentirana s čekom ali menico itd.), lahko sodnik izda začasno izvršljiv plačilni nalog, kar pomeni, da se lahko nemudoma prične
z izvršbo. Vsekakor se lahko dolžnik pritoži v roku 40 dni od vročitve plačilnega naloga. S tem se prične pravdni postopek. V primeru, da pritožba ni dokumentirana,
lahko sodnik, na zahtevo tožeče stranke, že na prvem naroku izreče plačilni nalog
za začasno izvršljivega in upnik lahko nemudoma prične z izvršbo. Kot rečeno, se
po pritožbi dolžnika prične pravdni postopek in sodba, s katero se zaključi prvostopenjski postopek, je po zakonu začasno izvršljiva, ne pa pravnomočna, saj je
zoper sodbo, ki jo izda sodišče, možna pritožba na drugostopenjsko sodišče (Corte
d'Appello). Zoper sodbo drugostopenjskega sodišča pa je možna pritožba, vendar
na Vrhovno sodišče v Rimu (Corte di Cassazione).
Tožba – »Atto di citazione«
Če terjatev ni dovolj dokumentirana, je potrebno pričeti z navadno tožbo (Atto di
citazione). Tožbo se vroči nasprotni stranki in v roku 10 dni od vročitve je potrebno
na sodišču predložiti kopijo vročene tožbe ter spis z dokumenti. Na prvem naroku,
ki je formalnega značaja, sodnik določi rok za predložitev pripravljalnih vlog, in
sicer: rok za prvo vlogo, s katero se lahko spremeni tožbeni zahtevek, drugi rok, s
katerim se predloži dokončne dokazne zahtevke, in rok za tretjo vlogo, s katero se
lahko le replicira oz. odgovarja na dokazne zahtevke nasprotne stranke. Na drugem naroku sodnik izda sklep o relevantnosti dokaznih zahtevkov strank in določi
narok za zaslišanje prič, za imenovanje sodnega izvedenca itd. Ko se del procesa,
namenjenega pridobivanju dokazov, zaključi, sodnik določi nov narok za določitev
zaključnih zahtevkov strank, določi rok 60 dni za predložitev zaključnih vlog in rok
20 dni za odgovor na zaključno vlogo nasprotne stranke. V italijanskem civilnem
procesu ni glavne obravnave in proces poteka predvsem pisno, saj imamo poleg
tožbe še tri pripravljalne vloge in zaključno vlogo ter repliko, kar pomeni skupno 6
V primeru, da je zadeva nujna in sta podana oba zakonska pogoja, to sta »fumus
boni juris« in »periculum in mora«, je možno po italijanskem procesnem pravu pridobiti začasno odredbo. Zoper njo je možna pritožba (reclamo) v roku 15 dni. Sodni
senat, ki o pritožbi odloča, lahko pritožbo zavrne in s tem začasno odredbo potrdi,
lahko pa pritožbo sprejme in začasno odredbo zavrne ali pa spremeni. V roku 60
dni je potrebno pričeti z meritorno tožbo.
Postopek izvšbe
Ko pridobimo izvršilni naslov, se lahko prične z izvršbo. Italijanski procesni zakonik
(Codice di procedura civile) predvideva izvršbo na premičninah (neposredni rubež
pri dolžniku ali pri tretjih – debitor debitoris) ali na nepremičnini, ki je last dolžnika.
Najbolj hitra in praktična je izvršba pri tretjih, na primer bankah. V Italiji ni baze
podatkov o tekočih računih fizičnih ali pravnih oseb in te informacije je potrebno
pridobiti preko specializiranih agencij. Ko dobimo podatek, s katero banko dolžnik
posluje, mu lahko blokiramo račun oz. rubimo sredstva, ki so na računu. Če ima
dolžnik denar na računu, lahko s sklepom sodnika sredstva z dolžnikovega računa
prenesemo na račun upnika. Pri nepremičninski izvršbi sodnik najprej imenuje cenilca, da nepremičnino oceni, in nato določi narok za prodajo nepremičnine. Sodna
cenitev nepremičnine je osnovna cena prodaje nepremičnine na dražbi.
34122 Trst - Trieste (I) - Ul. S. Caterina 5
Tel.: +39-040-660029
Fax: +39-040-3472836
THOMAS GÜRKE ,
odvetnik v odvetniški pisarni Thomas Gürke
Namen tega prispevka je predstavitev značilnosti izterjave dolgov v Nemčiji terkratek pregled osnovnih informacij za podjetnike, ki razmišljajo o poslovanju v
Nemčiji in ki želijo kaj več izvedeti o praksi izstavljanja računov in izterjave dolgov
v primeru, da dolžnik ne poravna svojih obveznosti.
Ločimo tri stopnje izterjave dolgov:
izvensodna izterjava,
ii. izterjava na sodišču ter
iii. izvrševanje sodnih odločb – izvršba.
V Nemčiji ni precedenčnega prava, zato vse postopke, ki se nanašajo na izterjavo
dolgov in izvršbo, urejajo zakoni. Zgoraj omenjena področja oz. stopnje spadajo pod
civilno pravo, ki ga v glavnem pokrivata Civilni zakonik (BürgerlichesGesetzbuch–
BGB) ter Zakon o pravdnem postopku (Zivilprozessordnung– ZPO). Zunajsodno
izterjavo večinoma ureja Civilni zakonik, drugi dve področji pa v veliki meri ureja
Za to se predvideva veljavna pogodba kot osnova za izterjavo. Najpomembnejša
izraza sta Fälligkeit, kar pomeni datum zapadlosti, ter Verzug, datum neizpolnitve
finančne obveznosti. 271. člen Civilnega zakonika zapoveduje, da je dolg potrebno plačati nemudoma, razen če pogodba ali okoliščine določajo drugače. Nemški
civilni zakonik plačevanja vnaprej ne obravnava, zato je morebitna določila o tem
potrebno vključiti v samo pogodbo. Civilni zakonik prav tako ne omenja, da je faktura predpogoj za plačilo, toda v poslovni praksi je izstavitev računa z določenim
rokom plačila najpomembnejši prvi korak.
Kdaj dolžnik postane neplačnik, je določeno v 286. členu Civilnega zakonika.
Dolžnik postane neplačnik na dva načina: 1.) po izdaji opomina ter 2.) v primeru finančnega dolga brez opomina 30 dni po izdaji računa. Omejitve: potrošnik postane
neplačnik brez opomina samo v primeru druge alternative (3. odstavek), če je bil s
to posledico izrecno seznanjen na računu. Pisni opomin ni nujen, je pa zaželen kot
dokazno gradivo.
Kaj je torej v poslovni praksi najbolj priporočljivo? Oboje! V navadi je, da se na vsakem računu, v za to predvideni obliki, opozori na posledico neplačila po 30 dneh
ter da se izda opomin. Tako ni nobenega dvoma, da nam stranka ni plačala računa.
V poslovnem življenju je običajno in vljudno, da po izdaji računa izdamo dva ali
tri opomine, preden se lotimo nadaljnjih ukrepov: prvi opomin je napisan v zelo
prijaznem, vsak naslednji pa v ostrejšem tonu.
Civilni zakonik narekuje, da mora neplačnik povrniti vso škodo, ki je nastala zaradi
neplačila. Upnik lahko zahteva zakonite obresti, ki so opredeljene v 288. členu
Civilnega zakonika z 8-odstotnimi točkami nad osnovno obrestno mero. Osnovna
obrestna mera je osnovna obrestna mera Evropske centralne banke za operacije
glavnega refinanciranja. Če je dolžnik potrošnik, je zamudna obrestna mera 5 odstotnih točk nad osnovno obrestno mero. Upnik lahko zahteva povračilo vseh stroškov (poštnine, papirja, časa), ki so nastali zaradi pošiljanja opominov. Običajno
ti stroški znašajo med 5 in 10 EUR za vsak pisni opomin. Upnik lahko zahteva tudi
povračilo sodnih stroškov, predvsem gre za strošek odvetnika ali agencije za izterjavo dolgov. Slednje je treba dokazati (plačan račun), za obresti in stroške opomina
pa dokazi niso potrebni.
Če dolžnik po zadnjem opominu še vedno ne poravna obveznosti, upnik najame
odvetnika ali agencijo za izterjavo dolgov, ki nato ukrepata naprej. Običajno se kot
zadnje opozorilo pošlje še opozorilo odvetnika s kratkim rokom odloga, potem pa
se prične sodna izterjava dolga.
Izterjava na sodišču
Če dolžnik terjatve ne izpodbija, lahko upnik začne postopek sodne izterjave dolgov
(GerichtlichesMahnverfahren). Zvezne države imajo določena posebna sodišča, ki
se ukvarjajo izključno s takšnimi postopki. Če vlagatelj zahtevka nima stalnega
prebivališča v Nemčiji, je za to pristojno občinsko sodišče AmtsgerichtSchöneberg
v Berlinu. Mahnverfahren je formaliziran in avtomatiziran postopek, prilagojen reševanju preprostih primerov izterjave dolgov. Upnik vloži zahtevek (preko spletne
strani http://www.mahnantrag.de). Nato sodišče dolžniku pošlje sodni nalog za
plačilo brez pravne poizvedbe o verodostojnosti terjatve. Nalog za plačilo postane
izvršljiv, če v roku dveh tednov od izročitve upnik ne prejme izjave o nameri ugovora. Ta postopek je cenejši, preprostejši in hitrejši kot običajen sodni postopek. Toda
dolžnik lahko pridobi čas s tem, da vloži ugovor tako, da na obrazcu označi križec.
Če se to zgodi, gre primer na sodišče.
V običajnih postopkih mora upnik ali njegov odvetnik vložiti tožbo na pristojno sodišče, vključno s podrobnostmi terjatve. Terjatev je treba predstaviti na občinskem
sodišču (Amtsgericht) ali okrožnem sodišču (Landgericht). Pristojnost sodišča je
odvisna od vrednosti terjatve. Primeri, v katerih gre za večje zneske (preko 5.000
EUR), se obravnavajo najprej na okrožnem sodišču, kjer mora upnika zastopati odvetnik. Vsi drugi primeri se najprej obravnavajo na občinskem sodišču, kjer zastopanje s strani odvetnika ni obvezno. Večina komercialnih primerov se obravnava na
okrožnih sodiščih, ki imajo specializirane oddelke za komercialne zadeve. Pritožbe
na sodbe z okrožnih sodišč se vložijo na pristojno regionalno pritožbeno sodišče
(Oberlandesgericht). Nadaljnje pritožbe na vrhovno sodišče (Bundesgerichtshof)
so mogoče, vendar omejene (odvisno od pomembnosti procesa).
Sodni postopki v Nemčiji so drugačni kot v večini evropskih držav. Vse je potrebno
imeti na papirju. Potrebno je navesti vsa dejstva in dokaze, na katerih temelji terjatev. V Nemčiji morajo dejstva navesti stranke; sodišče ne sme preiskovati okoliščin
primera na lastno pest. Sodišče ne more upoštevati dejstev, če niso podkrepljena
z dokazi. Zato je izjemno pomembno, da upnik predloži podrobne dokaze. Upnikov
odvetnik mora stranko temeljito izprašati o podrobnostih primera, da jih lahko
predstavi na sodišču.
Sodišče toženi stranki vroči zahtevek, potem ko so plačane vse sodne pristojbine. Sodišče najprej vpraša toženo stranko, ali namerava zahtevek izpodbijati, za
odgovor pa ima nato določen čas (običajno 14 dni). Če tožena stranka v tem času
ne odgovori, je upnik upravičen do takojšnje sodbe (zamudna sodba). Če se tožena stranka pravočasno odzove, ima dodatnih 14 dni ali več, da pripravi svojo
obrambo. Nato sodišče določi datum za ustno zaslišanje, ki se ne zgodi hitro. Pri
preprostejših primerih traja do zaslišanja vsaj dva do tri mesece.Zato do sodbe
traja od štiri do šest mesecev. Zapleteni primeri, pri katerih je potrebno zbiranje
dokazov (zaslišanje prič), trajajo še veliko dlje. Če dolžnik ne ugovarja, se proces
zaključi hitreje.
Koliko stane tožba? V Nemčiji so odvetniške tarife in sodne pristojbine transparentne, saj so določene z zakonom. Odvisne so od vrednosti zahtevka. Zato je,če je
znana vrednost zahtevka,možno vnaprej predvideti celotne stroške vsake tožbe.
Toda zakonodaja, ki določa odvetniške tarife, je zelo zapletena. Tarife so odvisne
tudi od tega, kaj mora odvetnik storiti. Stranka mora odvetnika vedno vnaprej prositi za natančen izračun stroškov. V nekaterih primerih, še zlasti, če gre za manjšo
vrednost zahtevka, odvetniki zahtevajo višjo tarifo. To je zakonito, če stranka in
odvetnik skleneta dogovor v pisni obliki, ki vsebuje poduk o tem, da je tarifa višja
od zakonsko določenih tarif. Navadno znašajo urne postavke med 175 in 300 EUR
(davek ni vključen).
Zakon o pravdnem postopku loči med izvršbo na premično premoženje, izvršbo na
nepremično premoženje ter izvršbo na dolžnikove terjatve.
Običajno je sodni izvršitelj (Gerichtsvollzieher) tisti, ki izvaja različne oblike sodnih izvršb. Izvršitelj je pristojen za izvršbe na dolžnikovo premično premoženje.
Zahtevek je potrebno vložiti na občinsko sodišče, kjer ima dolžnik stalno prebivališče oz. sedež. Sodni izvršitelj je javni uslužbenec tega sodišča.
Zahtevki za izvršbo na dolžnikove terjatve (ki morajo vsebovati natančen opis
terjatve, ki se jo bo izvrševalo) se prav tako obravnavajo na tistem občinskem sodišču, kjer ima dolžnik stalno prebivališče oz. sedež. Sodni uradnik (Rechtspfleger)
preveri, ali obstajajo vsi potrebni predpogoji za izvršbo, nato pa izda nalog.
Izvršbe na dolžnikovo nepremično premoženje se obravnavajo na občinskem sodišču, ki je pristojno za okrožje, v katerem se nahaja posest ali druga nepremičnina.
Upnik lahko zahteva prisilno hipoteko, zaplembo ali prisilno prodajo nepremičnine.
Tel.: +49 3928 65637
Fax: +49 3928 65638
http://www.ra-guerke.de
GZS je izključno odgovorna za vsebino priročnika. Evropska komisija ne odgovarja za uporabo informacij,
in vsebino priročnika.
Grenak delavski davek v stečajih (PDF, 712 KB)
Marko Srabotnik, Bisnode d.o.o.
Postopki izterjave terjatev v banki xy, d.d.
Predlog za začetek prisline poravnave, Irena Viher
NAVODILA ZA UPORABO COBISS
tukaj. - rh jereb
ponudba spletne strani
SPLETNO ODDAJANJE GARANCIJSKIH ZAHTEVKOV
vpliv vrednotenja ekonomskih kategorij na poslovne odlocitve
računovodstvo v postopku prisilne poravnave - CEK

References: ICC 
 Sodišče 
 sodišče 
 sodišče 
 sodišče 

Sodišče 

Sodišče 
 sodišče 
 sodišče 

Sodišče 

Sodišče 
 sodišče 

Sodišče 
 sodišče 
 Sodišče 

Sodišče 
 sodišče

Sodišče 

Sodišče 
 sodišče 
 Sodišče 
 Sodišče 

Sodišče 
 sodišče 
 sodišče 

Sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče

 sodišče 
 sodišče 
 Sodišče 

Sodišče 
 Sodišče 
 sodišče